Perang Bakhmut: Pertempuran Berdarah Rusia-Ukraine?

Pertempuran telah berlangsung selama beberapa bulan antara tentera Ukraine dan tentera upahan Kumpulan Wagner paramilitari Rusia untuk mengawal bandar Bakhmut di timur negara itu.

Menurut analisis Pertubuhan Perjanjian Atlantik Utara (NATO), nampaknya bandar ini hampir jatuh ke tangan tentera Rusia. Apakah pertaruhan dan akibat daripada pertempuran berdarah ini?

“Unit Wagner telah menawan seluruh bahagian timur bandar Bakhmut dan segala-galanya di Timur Sungai Bakhmutka (yang mengalir melalui bandar) telah menjadi pusat pertempuran di wilayah Donbass,” kata ketua tentera Rusia, Yevgeny Prigozhin.

Walaupun pertempuran sengit Ukraine terhadap bandar yang terletak di timur Ukraine ini sejak permulaan pertempuran Ogos tahun lalu, ia diancam dengan pengepungan menyeluruh selepas pengunduran (taktik) tentera Ukraine.

Sementara itu Setiausaha Agung NATO, Jens Stoltenberg berkata bahawa beliau tidak menolak bahawa Bakhmut akhirnya akan jatuh pada hari-hari mendatang.

“Tetapi itu tidak semestinya mencerminkan akan menjadi realiti dalam perjalanan perang. Ini mengesahkan bahawa kita tidak seharusnya memandang rendah terhadap Rusia, tetapi harus terus menyokong Ukraine,” tambahnya.

Menurut Moscow pula, penawanan Bakhmut akan membolehkan pelancaran operasi serangan baharu di kawasan pedalaman Ukraine.

Dalam beberapa minggu kebelakangan ini, tentera Ukraine telah mendapati mereka berada dalam kedudukan yang tidak dipeduli berikutan kemaraan tentera Rusia di sekitar Bakhmut.

Sebelumnya, Soledar (yang dahulunya dikenali sebagai Karlo-Libknekhtovsk dari 1965 hingga 1991, sebuah penempatan di Bakhmut Raion di wilayah Donetsk, Ukraine) telah jatuh pada Januari lalu, diikuti oleh Krasna Gora pada Februari, dan akhirnya Lagweden yang terletak di pintu masuk Bakhmut, pada awal Mac.

Sejak permulaan serangan Rusia ke atas Ukraine pada Februari 2022, pertempuran Bakhmut adalah pertempuran paling lama dan paling berdarah, memandangkan kerugian besar yang ditanggung oleh kedua-dua pihak di bandar ini, yang mana sebahagian besarnya telah musnah.

Dan keuntungan yang dicapai kini datang dengan mengorbankan kerugian besar manusia, seperti yang dikatakan oleh Yevgeny Prigozhin, yang kebanyakannya ditanggung oleh Kumpulan Wagner, mereka berjuang di barisan hadapan dan melakukan serangan ini.

Pada pertengahan Februari lalu, Prigozhin mengisytiharkan dengan jelas bahawa Bakhmut tidak akan jatuh kerana terdapat rintangan yang kuat dan serangan bersama berterusan.

Yevgeny Prigozhin ialah Pengerusi Syarikat Tentera Rusia (Wagner Group), menjadi salah seorang tokoh terpenting dalam perang Rusia menentang Ukraine.

Pada awal Mac, Presiden Ukraine Volodymyr Zelensky menuduh Moscow menghantar orang-orangnya untuk membunuh mereka.

“Rusia tidak mengira jumlah pasukannya sama sekali, dan menghantar mereka secara berterusan untuk menyerang kedudukan kami.”

Sesetengah pakar tidak teragak-agak sama sekali untuk membandingkan pertempuran sengit ini dengan Perang Verdun, yang mana kebanyakan tentera Perancis dan Jerman terbunuh antara Februari dan Disember 1916 di timur laut Perancis, dan Pertempuran Kubu Parit adalah yang paling berdarah dalam Perang Dunia Pertama.

Perang Verdun adalah pertempuran antara pasukan Jerman dan Perancis di blok Barat selama Perang Dunia I pada 21 Februari sehingga 18 Disember 1916, di daerah perbukitan utara kota Verdun-sur-Meuse.

Manakala, Pertempuran Kubu Parit adalah bentuk peperangan yang mana kedua-dua pihak yang berperang mempunyai pertahanan statik yang digali dalam tanah dan bertentangan sesama sendiri.

Peperangan Parit terjadi apabila berlaku revolusi dalam kuasa tembakan tanpa kemajuan yang sejajar dalam pergerakan dan komunikasi.

Peperangan parit berlaku semasa Perang Saudara Amerika (1860-an) dan Perang Jepun-Rusia pada tahun 1904-1905 dan mencapai kemuncak keganasan dan pertumpahan darah di perbatasan Barat semasa Perang Dunia I.

“Kami bercakap tentang pertempuran Verdun terutamanya kerana Rusia, terutamanya infantri Wagner yang kurang terlatih, berada di sana untuk mencurahkan tenaga menghadapi tentera Ukraine. Dan sebagai tindak balas, Ukraine melakukan perkara yang sama,” menurut bekas ketua misi tentera Perancis ke PBB, Jeneral Dominique Trancon.

Kata Profesor Politik Antarabangsa, Scott Lucas di Universiti Dublin, ia adalah mengenai kehancuran, peperangan dan kehilangan nyawa.

“Tragedi pertempuran berdarah berlaku kerana wujud pasukan bersenjata dengan mekanisme perang. Seterusnya, Wagner menghantar gelombang manusia demi untuk cuba memecahkan tentangan Ukraine, yang menyebabkan banyak kerugian kepada kedua-dua pihak,” ujar Lucas.

Minggu ini, saluran media Amerika memetik seorang pegawai tentera NATO sebagai berkata, tentera Rusia telah kehilangan sekurang-kurangnya lima askar bagi setiap askar Ukraine yang terbunuh mempertahankan Bakhmut.

“Anggaran ini adalah berdasarkan petunjuk pelbagai perkhidmatan perisikan di negara-negara gabungan itu,” tegas beliau.

Menurut pakar, pertaruhan pertempuran ini terutamanya adalah simbolik kerana bandar berpenduduk 70,000 ini tidak mempunyai nilai strategik yang tinggi dari sudut ketenteraan.

Namun, Presiden Ukraine Volodymyr Zelensky ketika melawat bandar itu pada Disember 2022 berjanji untuk mempertahankan kota berkubu ini selama mungkin.

Guillaume Lascongarias, seorang ahli sejarah tentera dan profesor di Universiti Sorbonne di Paris percaya bahawa terdapat dimensi simbolik kepada kedua-dua pihak, baik dari pihak penceroboh dan dari pihak pembela.

“Kedua-dua pihak membuat pengorbanan yang besar walaupun terdapat keraguan tentang perancangan strategik mereka.”

Menurutnya, terdapat keperluan di kedua-dua pihak untuk mencapai kesepakatan bersama yang bermakna.

“Bagi Ukraine sebagai contoh, ia adalah memastikan kesinambungan sokongan pendapat awam domestik dan Barat dengan menunjukkan bahawa senjata Baratlah yang membantu melakukan perbezaan dalam pertempuran, sedangkan apa yang benar-benar melakukan perbezaan adalah keberanian dan penentangan askar Ukraine,” itulah mesej yang ingin disampaikan Volodymyr Zelensky.

Ketika khabar angin tersebar mengenai pengunduran tentera Ukraine minggu lalu, Presiden Zelensky mengarahkan tentera Ukraine pada 6 Mac untuk mengukuhkan pertahanannya terhadap bandar itu.

Institut Kajian Perang baru-baru ini menganggarkan dalam satu kenyataan bahawa pertahanan Bakhmut kekal sebenarnya secara strategik kerana ia terus menghabiskan peralatan Rusia.

Di pihak Rusia, ia kelihatan seperti tuntutan kemenangan dalam apa jua cara, manakala pertempuran itu menampakkan ketegangan antara tentera Rusia dan ketua militia Wagner.

Yevgeny Prigozhin berulang kali menuduh pegawai kanan tentera Rusia dan komander tidak menghantar peluru yang mencukupi kepada anak buahnya.

Barangkali, adakah ini strategi yang dirancang oleh Kremlin untuk menggagalkan rancangan pemimpin militia yang terlalu besar, pada masa yang sama cubaan untuk mendatangkan kerugian besar kepada Ukraine?

Jeneral Dominic Trancon menjelaskan, Bakhmut ialah perang Prigozhin.

Beliau mahu membuktikan bahawa militianya melakukan kerja yang lebih baik daripada tentera Rusia, yang tidak mencatatkan kemenangan sejak musim panas lalu.

Sebagaimana yang dicatat oleh Scott Lucas,

“Secara luaran, mereka akan memperoleh kemenangan, tetapi selepas kehilangan banyak sumber dan orang di bandar yang tidak begitu strategik dalam konflik ini. Menawan bandar itu akan menjadi simbolik bagi mereka kerana ia belum menjaringkan gol.”

Beliau berkata, Rusia beroleh kemenangan besar sejak menawan wilayah Luhansk pada Julai lalu, akan tetapi mereka kehilangan banyak wilayah selepas serangan balas Ukraine di selatan dan timur.

Lucas menyatakan bahawa Rusia mahukan kemenangan dalam apa jua cara untuk meraikan ulang tahun pertama pencerobohannya pada 24 Februari.

“Kemenangan ini sepatutnya dipanggil Bakhmut, tetapi ia tidak pernah berlaku.”

“Kejatuhan Bakhmut akan meninggalkan jalan yang jelas bagi tentera Rusia di timur Ukraine. Selepas Bakhmut, Rusia akan dapat pergi lebih jauh,” demikian menurut Volodymyr Zelensky.

Mereka akan dapat pergi ke Kramatorsk dan Sloviansk, jalan akan dibuka untuk mereka ke bandar-bandar lain di Ukraine. Beliau memberi amaran tersebut dalam temu bual dengan siaran media pada 8 Mac lalu.

Dalam pada itu, penasihat yang paling rapat dengan presiden Ukraine, Mykhailo Podolyak berkata pada Isnin lalu bahawa terdapat konsensus dalam kalangan komander tentera tentang keperluan untuk terus mempertahankan bandar dan meletihkan tentera musuh, sambil membina barisan pertahanan baharu secara selari sekiranya situasi itu berlaku.

Ini menunjukkan bahawa menyelesaikan pertempuran pada ketika ini tidak menghalang tentera Ukraine daripada mengerahkan tenteranya di tempat lain, sehingga Mykhailo Podolyak menunjukkan bahawa pertahanan Bakhmut telah mencapai matlamatnya dengan melekakan tenaga tentera.

Berikutan itu, tentera Rusia memberi masa yang cukup kepada tentera Ukraine dalam usaha untuk melatih berpuluh-puluh ribu askar untuk bersedia untuk serangan balas.

Ia adalah satu cara untuk melihat kemungkinan penarikan balik taktikal terhad serangan dalam beberapa hari akan datang.

Terdahulu, pada 21 Februari 2022, Rusia mengiktiraf entiti pro-Rusia Republik Rakyat Donetsk dan Luhansk sebagai negara merdeka, seterusnya tenteranya masuk ke kawasan Donbas di timur Ukraine.

Kemudian pada pukul 6 pagi waktu Moscow 24 Februari 2022, Presiden Rusia Vladimir Putin mengumumkan sebuah operasi ketenteraan khas di Ukraine Timur dengan tujuan ‘penyahtenteraan dan nyah-Nazi Ukraine’ dalam ucapan siaran langsungnya di televisyen.

Sejurus selepas itu, tentera Rusia mencerobohi Ukraine, meletupkan bandar termasuk ibu kota Ukraine, Kyiv dan infrastruktur ketenteraan, serta menuju Kharkiv.

Pencerobohan tersebut mendapat kecaman meluas antarabangsa termasuk sekatan ekonomi besar-besaran, dengan protes antiperang di Rusia dibalas dengan penangkapan besar-besaran pesertanya.

Hakikatnya, ia adalah pencerobohan Rusia terhadap Ukraine berskala penuh, lanjutan daripada perang yang telah pun berlaku pada Februari 2014 dan sejak itulah, Rusia mengisytiharkan perang terhadap Ukraine.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Belanjawan 2024: Keseriusan Bangunkan Semula Negara

Belanjawan 2024 yang dibentangkan YAB Dato’ Seri Anwar Ibrahim pada Jumaat lepas menggariskan tumpuan kepada tatakelola, penstrukturan semula ekonomi dan peningkatan darjat hidup rakyat, bersesuaian dengan hasrat Ekonomi MADANI yang telah dibentangkan sebelum ini.

Pertubuhan IKRAM Malaysia (IKRAM) menyambut baik Belanjawan 2024 yang mengutamakan isu-isu asas yang mengesani rakyat secara langsung, sama ada dalam meningkatkan keselamatan jalan raya, mengatasi kesesakan di hospital, memperkasa usahawan mikro, kecil dan sederhana, menjaga kebajikan peniaga dan penjaja, kebajikan pelajar universiti dan golongan rentan serta peruntukan kepada pengguna motosikal dari keluarga kurang mampu.

Usaha subsidi bersasar secara berfasa adalah satu langkah yang tepat dan perlu disegerakan dengan mekanisme yang sesuai agar mencapai objektif yang ditetapkan. Dengan itu, beban kewangan negara dan ketirisan dapat dikurangkan.

Bagi memastikan kedudukan kewangan yang mampan dan berdaya tahan, IKRAM berpandangan perancangan jangka panjang reformasi percukaian perlu dibangunkan, di samping usaha untuk membangunkan ekonomi yang membawa nilai tambah. Ekosistem inovasi yang melibatkan sektor awam, universiti, industri dan NGO hendaklah diberi perhatian sewajarnya.

Perusahaan Mikro, Kecil dan Sederhana (PMKS) haruslah diberi tumpuan khusus oleh kerajaan untuk menghasilkan jaguh industri yang berdaya saing dengan membangunkan teknologi tempatan. Matlamat ini dapat dicapai melalui budaya inovasi dan kecemerlangan yang harus dipupuk di kalangan rakyat.

IKRAM memuji langkah kerajaan memberi peruntukan khusus untuk reformasi institusi dalam Belanjawan 2024. IKRAM percaya iltizam kerajaan untuk melaksanakan tadbir urus dan tatakelola yang baik akan diteruskan, malah diperkukuhkan lagi.

IKRAM menyokong penuh inisiatif-inisiatif Belanjawan 2024 berkaitan Amalan Perantaraan Berasaskan Nilai atau Value-based Intermediation (VBI), kewangan sosial serta program rintis pelaburan berimpak yang menggabungkan elemen perkongsian risiko antara pihak pelabur dalam pelaburan berteraskan SDG dan elemen pelaburan sosial.

Inisiatif-inisiatif ini bersesuaian dengan sistem ekonomi berasaskan sedekah yang diperjuangkan oleh IKRAM. Usaha sebegini adalah penting untuk membangunkan ekonomi yang berdaya tahan, halal dan tayyib dengan mengurangkan pengaruh riba dalam kegiatan ekonomi, bersesuaian dengan maqasid syariah.

Dalam pembangunan wakaf, IKRAM menyarankan agar aset-aset wakaf dibangunkan secara strategik, produktif dan inovatif agar dapat mewujudkan peluang ekonomi yang dapat meningkatkan taraf sosioekonomi rakyat. Pemetaan digital tanah wakaf dicadangkan agar diwujudkan di seluruh negara bagi membolehkan pembangunan secara berkesan.

Melangkah ke hadapan, IKRAM menyeru kerajaan agar mempertingkat kecekapan penyampaian dan komunikasi supaya semua inisiatif yang diperkenalkan dapat dinikmati oleh kumpulan sasar. Perkara ini penting agar cabaran dan perangkap pelaksanaan dapat ditangani dengan lebih baik.

Dalam hal ini, pendekatan dasar berasaskan bukti (evidence-based policy) hendaklah dipakai dalam semua program-program kritikal, khususnya yang menelan belanja yang besar. IKRAM memuji langkah Kementerian Perpaduan Negara yang telah melaksanakan kajian keberkesanan Program Sambutan Minggu Perpaduan pada tahun ini.

Secara keseluruhan, IKRAM berpandangan Belanjawan 2024 mencerminkan keseriusan kerajaan dalam meningkatkan kesejahteraan rakyat dan membangunkan ekonomi dalam realiti yang serba mencabar.

Sebagai rakan strategik membina negara, IKRAM mengalu-alukan hasrat kerajaan untuk meningkatkan kerjasama antara kerajaan dan NGO dalam menangani pelbagai isu rakyat dan negara.

Hal ini bertepatan dengan pendekatan seluruh Malaysia (whole-of-society) yang menekankan penglibatan pelbagai pemegang taruh dalam membangunkan negara. Dalam usaha meringankan beban kerajaan, pihak-pihak di luar kerajaan (non-governmental actors) perlu berperanan di tempat yang sesuai mengikut kepakaran masing-masing.

Sedekah, filantropi dan instrumen-instrumen lain sewajarnya dimanfaatkan dan diselaraskan secara optimum melalui pendekatan seluruh Malaysia untuk menangani kemiskinan dan menyediakan perlindungan sosial kepada masyarakat.

Model solusi yang dibangunkan oleh NGO yang berada di lapangan sewajarnya dimanfaatkan oleh kerajaan, umpamanya model solusi untuk menangani miskin bandar.

IKRAM bersedia berganding bahu membina ekonomi MADANI yang manusiawi demi mencapai ekonomi yang mampan, agihan kekayaan yang saksama dan pembangunan yang lestari.

Hj Badlishah Sham Baharin
Presiden
Pertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


35 Batu Nautika kongsi pengalaman hampiri Gaza

Majlis pelancaran yang disempurnakan di MPH NU SENTRAL pada Ahad, 11 Disember lalu dihadiri oleh kedua-dua ahli misi tersebut, ketua penulis buku ’35 Batu Nautika’ daripada Rose2Rose, Pn Norazian Md Shariff, ketua penulis daripada PenaWan, Ir Endok Sempo M Tahir dan juga peserta kapal Mavi Marmara lima tahun yang lalu, Ir Dr Hj Selamat Aliman.

Buku ’35 Batu Nautika’ ini adalah sebuah travelog yang menceritakan tentang misi antarabangsa yang diwakili oleh 13 wanita dari seluruh dunia bertujuan untuk memecahkan kepungan Israel ke atas dua juta penduduk di Gaza. Buku ini merupakan hasil usahasama Rose2Rose, MyCARE, PenaWan dan Iman Publication. PenaWan merupakan himpunan Penulis-penulis Wanita IKRAM Nasional yang bertujuan antara lain untuk menyemarakkan dakwah wanita dalam bidang penulisan.

Menurut Dr Fauziah, pemilihan judul buku ’35 Batu Nautika’ sangat signifikan sebagai tanda ingatan bahawa hanya 35 batu nautika lagi jarak pelayaran yang perlu dilalui oleh bot Zaytouna-Oliva sebelum sampai ke tanah Gaza ketika ditahan oleh Israel.

Dr Fauziah dalam ucapannya turut merakamkan sekalung penghargaan kepada pihak MPH dan MyCare serta kepada semua ‘ghostwriters’ yang terdiri daripada 17 orang penulis Rose2Rose dan PenaWan. Beliau berharap buku ini mampu memberi inspirasi kepada pembaca dalam isu perjuangan Gaza. Beliau juga menyatakan bahawa beliau sedang dalam usaha untuk menerbitkan buku 200 gambar dari misi WBG ini.

Hadirin yang hadir turut berpeluang mendapat buku “35 Batu Nautika” eksklusif ditandatangani oleh Dr Fauziah dan Pn Norsham serta penulis-penulis yang terlibat. Buku ini boleh didapati daripada MyCARE sendiri atau kedai buku Imanshoppe.


Sambutan Hari Bahasa Ibunda meriah dan harmoni

Turut hadir Puan Usharani Sarkunavalu daripada Tamil Foundation selaku Pengarah Program, wakil-wakil penganjur iaitu Encik Yuva (Tamil Foundation), Puan Mei Sha (LLG Development Centre), Hj Zaid Kamaruddin dan Ustaz Megat Mohamed Amin Megat Mohamed Nor (IKRAM) serta Encik Yusri Ahon daripada Jaringan Orang Asal SeMalaysia (JOAS).

Majlis yang diadakan pada lewat petang Selasa, 21 Februari lalu diserikan dengan persembahan kebudayaan Melayu, Cina dan India. Untuk Melayu, pelajar Sekolah Rendah Islam Al-Amin Cheras Selatan telah mempersembahkan deklamasi sajak diikuti dengan nasyid.

Sementara itu, wakil Cina melakukan persembahan nyanyian sambil memegang lilin manakala wakil India pula mempersembahkan tarian.

Dalam majlis itu juga, para peserta juga membentangkan hasil seni kolaj mereka yang telah pertandingkan pada Ahad lalu yang bertemakan “Pendidikan Berbilang Bangsa”.

Uniknya pertandingan ini, peserta pertandingan dibahagikan kepada lima kumpulan yang terdiri daripada lapan orang di mana setiap kumpulan mestilah terdiri daripada keempat-empat bangsa iaitu Melayu, Cina, India dan Orang Asal untuk menggalakkan interaksi antara kaum serta memupuk nilai hormat-menghormati.

Dengan menggunakan kreativiti dan idea masing-masing, mereka menggunakan bahan-bahan terpakai seperti botol air, surat khabar, ranting-ranting dan pelbagai lagi bahan kitar semula dan bahan semula jadi untuk menghasilkan karya mereka.

Pertandingan seni kolaj ini telah dimenangi oleh Kumpulan D yang turut dianggotai oleh para pelajar Sekolah Menengah Sri Al Amin Bangi. Selain itu, pelajar Maahad Tahfiz As-Sa’idiyyah dan Sekolah Menengah Usahawan Al Amin turut menyertai pertandingan ini.

Syabas dan tahniah kepada peserta persembahan, peserta pertandingan seni kolaj dan juga pemenangnya serta pihak penganjur yang menjayakannya. Semoga program ini boleh dijadikan program tahunan untuk kita memperluaskan usahasama dalam projek-projek silang budaya pada masa akan datang.


Durian juga jadi mangsa

Akhir-akhir ini durian menjadi trending di media sosial. Ia bukan sahaja terkenal dengan kesedapannya dan harganya yang dikatakan ‘Yahudi,’ bahkan menjadi buah mulut kerana terpaksa menjadi mangsa politik yang tidak berbudi.

Wahai durian, kau tidak bersalah. Yang bersalah ialah mereka yang memakanmu secara berjemaah sekali gus tidak mematuhi SOP. Katanya video tahun lalu, akhirnya mengaku setelah banyak bukti.

Apa pun, bercakap benar amalan terpuji, itu lebih baik daripada menipu sampai ke mati dan diazab tidak terperi. Kita tidak tahu lagi apakah yang bersalah itu akan didakwa, atau tinggal siasat dan siasat, akhirnya terus sepi seperti kes beberapa menteri sebelum ini.

Durian, kau juga tidak bersalah apabila pokokmu ditebang. Yang bersalah ialah mereka yang membiarkanmu tumbuh berpuluh-puluh tahun, tidak berbuat apa-apa dan kemudian tiba-tiba ‘bangun daripada lena’ dan menebang pokokmu. Apa mimpi penebang, tidaklah penulis tahu, mungkin ada hantu yang mengganggu.

Kita tidak tahu apa sebenarnya yang terjadi, ia perlukan penjelasan pihak berkuasa dan pekebun dengan lebih terperinci. Peliknya, jika tanah itu diceroboh secara haram telah sekian lama dan mendapat laba, kenapa baru sekarang hendak beraksi? Mungkinkah sudah kehabisan ‘duit cuci’ atau ia komplot rasisme terancang menyemarakkan api benci?

Kau tidak bersalah, durian, kerana hargamu yang dikatakan ‘Yahudi.’ Nak berbuah, makan berbulan-bulan pekebun menanti. Nak menjagamu pun amatlah susah; sensitif air, baja, cuaca dan macam-macam karenah. China pula importmu melimpah-limpah. Pengguna marhaen tidak tentu arah, hanya mampu tengok saja harga mencekik darah.

Kasihan, durian juga yang jadi mangsa. Kerana harga, pengguna rasa teraniaya. Kerana kuasa, kau seakan diperkuda. Kerana lazatnya, kau dijamah secara berjemaah sambil berbicara.

Yang pasti, dalam masyarakat kita ada yang berperangai seperti Yahudi. Berbohong sudah jadi seperti makanan ruji. Dulu cakap begitu, sekarang cakap begini. Bila ternyata menipu, dengan senang ‘delete’ di FB. Tapi jangan risau, netizen memang pakar ‘screenshot’ apa-apa hantaran kontroversi.

Politikus lebih-lebihlah lagi, ada yang manis lidah menawar janji. Apabila dapat kuasa, buat-buat tidak mengerti. Rakyat kibar bendera putih sebab terputus makanan macam nak mati, tapi masih ada yang sombong dan tidak peduli. Katanya cukup dengan berdoa, bendera putih ini ‘kering idea,’ hanya propaganda dan agenda politik parti.

Itu belum masuk yang mengikut perangai Yahudi seperti khianat dan mungkir janji. Konon nak mansuh PTPTN, tapi sudah jadi kerajaan, sikit pun tidak berbunyi. Skim pinjaman tanpa faedah untuk pembelian kereta juga sunyi sepi tidak jadi-jadi.

Sudah berapa kali PdPR, komputer riba percuma belum tiba seperti yang dijanji. Telefon bimbit yang diberi pula ‘cap ayam’ takut pelajar buang masa main ‘game’ yang diminati. Ada pula yang meletup semasa dicas akhirnya dapat ganti, padahal isunya adalah gajet yang tidak berkualiti.

Pandemik Covid-19 yang melanda masih tiada tanda untuk berhenti. Lepas satu varian, muncul pula varian lain yang lebih bahaya lagi. Walaupun darurat, kes tetap tinggi, ia seperti tidak dapat dikawal dan lemah strategi.

Tepuk dada tanya hati. Masyarakat wajar insafi diri, kita manusia punya kelemahan diri, masih belum menang walaupun dengan makhluk seni. Bagi yang Muslim, mohonlah ampunan dan berdoa memohon petunjuk Ilahi agar pandemik segera pergi.

Sang penguasa pula perlu pelbagaikan ikhtiar membendung pandemik dan membantu rakyat dengan kuasa yang dimiliki. Tanggungjawabnya amat berat, kerana di akhirat akan dipersoalkan nanti, sama ada amanah dan jujur berkhidmat, atau menipu rakyat dan mengkhianati janji.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Dr Lilis Surienty dilantik Ahli Majlis MAINPP

GEORGETOWN – Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah berkenan mengurniakan watikah pelantikan Ahli Majlis Agama Islam Negeri Pulau Pinang (MAINPP) kepada Prof. Madya Dr Lilis Surienty Abd Talib, yang juga Ahli Dewan Perwakilan Nasional IKRAM, pada Sabtu.

Beliau menerima watikah itu bersama 14 ahli MAINPP lain dan 17 Hakim Syarie dalam satu majlis pengurniaan watikah pelantikan di sebuah hotel di sini bersempena lawatan selama tiga hari baginda ke negeri ini.

Baginda bertitah, Ahli Majlis Agama Islam Negeri Pulau Pinang (MAINPP) dan Hakim Syarie perlu menggalas tugas serta peranan mereka dengan penuh tanggungjawab, dan pelantikan mereka ke jawatan itu adalah satu amanah untuk menguruskan pentadbiran agama Islam di negeri itu.

Dalam titah Baginda, Al-Sultan Abdullah berharap pelantikan itu dapat sedikit sebanyak memberi semangat kepada yang berkenaan, untuk menerus dan menegakkan syariat Islam dengan sempurna.

“Beta bangga dapat menganugerahkan watikah pelantikan kepada Ahli-ahli MAINPP dan Hakim-hakim Syarie. Di sini beta ingin ingatkan bahawa lantikan ini adalah besar maknanya dengan penuh tanggungjawab dan amanah dari Allah untuk kita uruskan pentadbiran agama Islam.”

“Beta kagum dengan pentadbiran urusan agama Islam di Pulau Pinang yang diuruskan dengan baik di bawah naungan Majlis Agama Islam Pulau Pinang di bawah Yang Dipertua Negeri Pulau Pinang,” titah baginda.

Hadir sama menyaksikan majlis pengurniaan itu adalah Yang Dipertua Negeri Pulau Pinang, Tun Dato’ Seri Utama Ahmad Fuzi Abdul Razak.

Mengetuai penerima Ahli MAINPP ialah Timbalan Ketua Menteri 1, Dato’ Ir Hj Ahmad Zakiyuddin Abdul Rahman selaku Yang Dipertua MAINPP, diikuti Timbalannya, Dato’ Dr Roslan Ahmad dan Setiausaha Kerajaan Negeri, Dato’ Mohd Sayuthi Bakar.

Turut menerima watikah pelantikan Ahli MAINPP ialah Mufti Pulau Pinang, Dato’ Seri Dr Wan Salim Wan Mohd Noor, Penasihat Undang-Undang Pulau Pinang, Pn Roslinda Mohd Shafie dan pendakwah terkenal, Dato’ Dr Danial Zainal Abidin.

Dalam pada itu, baginda berkongsi rasa terharu ketika lawatan ke Kampung Banggol, Kepala Batas dekat sini semalam yang pernah dikunjungi Almarhum Paduka Ayahanda baginda kira-kira 40 tahun lalu, sekali gus memperingati hari kemangkatan Almarhum yang jatuh pada 17 Ramadan pada 2019 bersamaan Hari Nuzul al-Quran.


COVID-19 terus menular dengan 1.3 juta kematian

Amerika Syarikat kekal merekodkan jumlah kematian tertinggi dengan 246,073 kes diikuti Brazil dengan 165,658 kes. Berikutan itu, angka kematian akibat pandemik COVID-19 di seluruh dunia meningkat sebanyak 1.3 juta kes.

Menurut The COVID Tracking Project, rata-rata sebanyak 1,100 orang Amerika mati setiap hari akibat COVID-19 ketika angka kematian meningkat dengan cepat.

“Kes dan kemasukan ke hospital terus meningkat dengan pesat juga, memecahkan rekod hampir setiap hari dan mengatasi peningkatan jumlah ujian yang dijalankan.”

Banyak negeri telah menetapkan syarat yang ketat dengan menggunakan topeng muka, kawalan pergerakan di seluruh bahagian bagi menghentikan tersebarnya virus ini.

Di Malaysia sehingga 15 November 2020 jam 12.00 tengah hari, Kementerian Kesihatan Malaysia (KKM) mencatatkan bilangan kes pulih COVID-19 harian sebanyak 1,013 kes dan menjadikan jumlah kumulatif kes yang telah pulih sepenuhnya dari COVID-19 adalah 34,785 kes (73.4 peratus daripada jumlah keseluruhan kes).

Sebanyak 1,208 kes baharu telah dilaporkan menjadikan jumlah kes positif COVID-19 di Malaysia adalah sebanyak 47,417 kes. Manakala, jumlah kes aktif dengan kebolehjangkitan COVID-19 pula adalah 12,323 kes.

Seterusnya, negeri Sabah mencatatkan sebanyak 381 kes (31.5 peratus) daripada keseluruhan kes positif pada. Negeri-negeri di Lembah Klang pula mencatatkan sebanyak 661 kes (54.7 peratus) positif dan daripada jumlah ini, sebanyak 594 kes adalah daripada kluster-kluster (89.9 peratus).

Manakala kluster yang melaporkan kes yang tertinggi adalah Kluster Tapak Bina Damanlela di Kuala Lumpur iaitu sebanyak 460 kes.

Kuala Lumpur juga melaporkan enam (6) kes import yang mendapat jangkitan dari luar negara. Kesemua kes import tersebut melibatkan bukan warganegara yang tiba dari negara India (3 kes), Bangladesh (1 kes), Nepal (1 kes) dan Indonesia (1 kes).

Melalui status Facebook Ketua Pengarah Kesihatan Malaysia, Tan Sri  Dr Noor Hisham Abdullah, beliau berkata:

“Not very often we get public appreciation on the work we do. It certainly does motivate the team and workforce. More importantly we are serving as part of our calling in life. Thank you for the trust and we will always do our best despite the challenges and limitations.”

Semalam Ahli Parlimen Bintulu, Tiong King Sing telah memohon maaf susulan kenyataannya mendakwa Ketua Pengarah Kesihatan itu takut mati pada 11 November lalu ketika perbahasan Belanjawan 2021.

Menerusi satu kenyataannya, beliau berkata, permohonan maaf itu bagi memastikan persidangan Dewan Rakyat berjalan lancar dan demi kepentingan serta keharmonian negara.

“Saya membuat permohonan maaf sekiranya ada keterlanjuran kata saya ketika perbahasan Belanjawan 2021.”

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Akhir Ramadan: Menyantuni Tetamu Yang Akan Pergi

Ramadan merupakan makhluk istimewa diciptakan Allah SWT berupa ruang dan peluang bagi orang-orang yang beriman memperbaiki diri. Mereka yang kuat keazamannya akan merasakan Ramadan datang dan akan berlalu dengan kadar yang segera sekali.

Berbeza dengan orang yang tidak bersungguh-sungguh untuk memaknai Ramadan, akan merasakan Ramadan sebagai beban yang mengambil masa yang lama untuk berlalu pergi.

Pengampunan dosa-dosa lalu adalah antara keistimewaan peluang yang mesti direbut oleh setiap Muslim dengan kedatangan Ramadan. Daripada Abdurrahman bin Auf, Nabi SAW bersabda:

“Sesiapa yang berpuasa pada bulan Ramadan dan beribadah (solat tarawih) pada malam harinya kerana iman dan mengharapkan ganjaran Allah SWT, maka keluarlah ia daripada segala dosa-dosanya sebagaimana bayi yang baru lahir daripada kandungan ibunya.” (HR Ahmad No. 1660 dan Ibnu Majah No.1328, Disahihkan al-Albani)

Setiap daripada kita boleh mengukur pencapaian diri pada satu pertiga terakhir Ramadan ini. Sejauh manakah usaha telah dilakukan untuk merebut peluang keampunan tersebut?

Sebanyak manakah masa yang diperuntukkan pada siang ataupun malam untuk merenung kesilapan lalu dan memohon keampunan daripada Allah Taala?

Ramadan dan al-Quran tidak dapat dipisahkan. Beruntunglah orang yang menjadikan Ramadan sebagai rutin untuk mengulangkaji al-Quran dengan lebih kerap dan rapat.

Kitab mukjizat ini mestilah ditunaikan haknya dengan tilawah, tadarus dan tadabbur agar menjadi panduan dan pedoman dalam kehidupan. Bacalah al-Quran dengan lebih banyak ketika Ramadan.

Itulah sunnah yang ditunjukkan oleh Rasulullah SAW sendiri bersama Jibril a.s. dan para sahabat. Daripada Abdullah bin Amru, Rasulullah SAW bersabda:

“Puasa dan al-Quran akan memberi syafaat bagi seorang hamba pada hari Kiamat.  Puasa berkata, “Ya Rab, aku telah menghalang makan dan syahwatnya, maka berikan syafaat untukku kepadanya.” Al-Quran berkata, Ya Rab, aku telah menghalangnya tidur pada malam hari, maka berikan syafaat untukku kepadanya.”  Baginda bersabda : “Lalu kedua-duanya memberi syafaat.” (HR Ahmad No. 6626, Thabrani 14/72 No. 14672 dan Hakim No. 2036, Hadis Hasan))

Kita sedang memasuki fasa 10 terakhir Ramadan, keadaan makin sengit dan ruang makin menghimpit. Pengisian 10 malam terakhir seharusnya dimeriahkan lagi dengan solat, taubat dan doa penuh pengharapan kepada Allah SWT.

Bertilawahlah dan bertadaruslah hingga penat dan lelah. Moga bacaan tersebut akan membantu ketika susah di alam barzakh.

“Suatu waktu dulu para salafus soleh apabila masuk bulan Ramadan, maka mereka sibuk dengan al-Quran dan hadis, menuntut ilmu dan majlis taklim. Ini yang majoriti yang dilakukan oleh golongan salaf.”

Maka sudah sewajarnya kita  sebagai seorang mukmin baik lelaki ataupun wanita, untuk menyibukkan dirinya dengan al-Quran yang mulia dengan membacanya, mentadabburnya, memahaminya, dan membacanya dengan kitab-kitab tafsir, serta perkara lainnya yang berhubungan dengan al-Quran dan fokusnya dengan al-Quran.

Jangan pula kita terjerumus ke lembah tanggapan yang salah. Ada sebahagian pihak mendakwa, janganlah bersikap hipokrit, banyak membaca al-Quran ketika Ramadan sahaja, banyak melakukan solat sunat ketika Ramadan cuma.

Ini semua tanggapan kurang tepat yang tidak akan membawa Muslim ke mana-mana melainkan kerugian yang besar. Kerugian yang dimaksudkan kerana terlepas peluang keampunan dan barakah yang dijanjikan oleh Allah SWT.

Kesungguhan boleh diukur kepada masa yang kita peruntukkan untuk beribadah. Keazaman kita juga diukur dengan wang dan tenaga yang dikhususkan untuk melakukan pengorbanan sempena kedatangan Ramadan.

Masih belum terlambat melipatgandakan usaha untuk beribadah dan bersedekah. Biarlah kita menangis pada pagi Aidilfitri kerana merindukan Ramadan yang telah pergi, bukan menangis menyesali diri  kerana membiarkan Ramadan pergi tanpa pengisian ibadah serta taubat yang cukup sesungguhnya.

Maka pada ketika itu, tiada sesiapa yang perlu disalahkan melainkan diri sendiri yang bersikap sambil lewa dan acuh tak acuh dengan tawaran Allah Yang Maha Esa.

Kata orang, buatlah sesuatu dengan dengan melihat apakah penghujungnya akan dicapai. Penghujung kepada ibadah puasa ialah TAKWA yang ingin diraih buat bekalan menjalani kehidupan dan bukti ketaatan untuk memasuki syurga-Nya.

Moga 10 malam terakhir yang berbaki ini dapat dimuatkan dengan perkara-perkara penting berupa zikir, solat, taubat dan munajat.

Moga-moga tahun hadapan kita masih berpeluang mendepa tangan untuk mendakap lagi Ramadan yang menjanjikan hamparan keampunan dan rahmat.

Dr Hamidah Mat
Penasihat Pertubuhan Ilmuwan dan Cendekiawan Muslim Malaysia (ILMAN),
Timbalan Dekan Fakulti Sains Sosial dan Kemanusiaan, Open University Malaysia (OUM)

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Kebebasan berpolitik mahasiswa: Langkah penting lahirkan pemimpin masa depan

Pertubuhan IKRAM Malaysia (IKRAM) menyambut baik langkah Menteri Pendidikan, YB Dr Maszlee Malik membentangkan pindaan tiga akta bagi memberikan pelajar institusi pendidikan tinggi lebih kebebasan dalam penglibatan politik.

Ia melibatkan pemansuhan peruntukan Seksyen 15(2)(c) Akta Universiti dan Kolej Universiti (AUKU) 1971, Seksyen 47(2)(c) Akta Institusi Pendidikan Tinggi Swasta 1996 dan Seksyen 10(2)(c) Akta Institusi-Institusi Pelajaran (Tatatertib) 1976.

Kementerian Pendidikan turut meletakkan sasaran penggubalan satu akta baharu pendidikan tinggi bagi menggantikan AUKU menjelang 2020.

Ia merupakan langkah pertama dalam transformasi pendidikan tinggi seiring hasrat kementerian melahirkan graduan holistik, seimbang dan mampu bersaing di pentas dunia.

IKRAM menyokong penuh langkah pindaan ini kerana ia mampu melahirkan lebih ramai mahasiswa yang berpotensi menjadi pemimpin negara pada masa depan.

Bahkan kebanyakan pemimpin negara sekarang juga dahulunya merupakan pemimpin mahasiswa yang aktif berorganisasi, menggerakkan pelajar dan terlibat langsung dalam politik kampus.

Langkah ini juga akan membuka ruang yang seluas-luasnya untuk mahasiswa menggilap bakat kepimpinan mereka serta dapat melahirkan mahasiswa yang prihatin dan peka dengan keadaan masyarakat.

Moga usaha Kementerian Pendidikan untuk melakukan transformasi pendidikan tinggi bagi melahirkan graduan yang holistik, seimbang dan mampu bersaing di peringkat global akan menjadi kenyataan.

Dr Mohd Parid Sheikh AhmadPresidenPertubuhan IKRAM Malaysia


Tiga persoalan kritikal Pelan Pemulihan Negara

Pengumuman pelan yang mempunyai perincian yang boleh dikatakan mempunyai asas yang kukuh untuk diketengahkan ini boleh dikatakan sesuatu yang sangat ditunggu-tunggu memandangkan sepanjang berbolak-baliknya prosedur operasi standard (SOP) ini sentiasa mengelirukan ramai pihak tentang bagaimana kita mahu berfungsi kembali sepenuhnya.

Namun pengumuman pelan yang berasaskan tiga penanda aras ini iaitu keadaan penularan Covid-19 dalam komuniti, keupayaan sistem kesihatan awam dan kadar perlindungan melalui dos penuh vaksin ini menimbulkan beberapa lagi persoalan tentang pelan ini.

Buat masa ini, sekurang-kurangnya ada tiga persoalan kritikal yang perlu diambil kira.

1. Apakah usaha yang dilakukan untuk mempercepatkan pemberian dos vaksin?

Berdasarkan pengumuman Perdana Menteri baru-baru ini, salah satu kriteria untuk peralihan dari Fasa Pertama kepada Fasa Kedua ialah sekurang-kurangnya 10 peratus populasi telah mendapat dos penuh vaksin.

Walaupun buat masa kini kadar populasi yang telah mendapat sekurang-kurangnya satu dos vaksin telah pun mencapai 10.12 peratus sehingga artikel ini ditulis, populasi yang telah mendapat dua dos vaksin baru sahaja mencapai 4.37 peratus atau kurang daripada 50 peratus daripada penanda aras untuk peralihan daripada Fasa Pertama kepada Fasa Kedua pelan pemulihan ini.

Rajah 1: Bilangan rakyat yang divaksinasi sekurang-kurangnya satu dos dan sepenuhnya sehingga 14 Jun 2021

Malah jika dilihat berdasarkan arah aliran pemberian vaksin di Malaysia sehingga 14 Jun (Rajah 1), walaupun peningkatan populasi yang telah mendapat sekurang-kurangnya satu dos vaksin menunjukkan pertumbuhan eksponen, penanda aras yang menjadi perhatian di sini iaitu populasi yang divaksin sepenuhnya masih menunjukkan pertumbuhan linear.

Hal ini bermakna, jika pertumbuhan ini masih linear, maka kemungkinan besar yang akan berlaku ialah kita terpaksa menunggu sekurang-kurangnya dua bulan lagi sehinggalah sasaran 10 peratus populasi mendapat dos vaksin lengkap dicapai.

Namun begitu, kita dapat memahami bahawa pemberian dos kedua ini bukanlah dapat dikawal secara mutlak oleh kerajaan memandangkan vaksin daripada syarikat berlainan mempunyai tempoh yang berlainan untuk pemberian dos kedua setelah selesainya dos pertama.

Dalam hal ini, dapat diamati bahawa langkah yang boleh dilakukan kerajaan bagi mempercepatkan pemberian dos lengkap vaksin ialah sama ada dengan mempercepatkan pemberian vaksin yang boleh dilengkapkan segera kedua-dua dosnya atau mempercepatkan pemberian kesemua jenis vaksin Covid-19 secara umumnya, atau kedua-duanya sekali.

Namun begitu, ramai masih menanti, apakah usaha kerajaan untuk mempercepatkan pemberian dos pertama untuk rakyat yang sudah lama menanti?

Malah jika mahu dibincangkan lagi, mengapa pemberian vaksin tidak seimbang dengan keperluan setiap negeri mengikut beban kes?

Contohnya, sehingga kini, hampir 50 peratus penduduk Putrajaya telah mendapat dos pertama, namun penduduk Selangor yang mendapat dos pertama masih pada paras bawah 20 peratus.  Hal ini belum lagi mengambil kira banyak lagi tempat yang ditawarkan vaksin namun orang tidak datang mengambilnya.

Jika kerajaan benar-benar serius dalam memastikan seramai mungkin dapat divaksin secepat mungkin, kerajaan harus lebih tegas bagi memastikan orang mendapat vaksin sebagaimana kerajaan tegas melaksanakan PKP 1.0 dahulu.

Tambahan lagi, kerajaan juga harus lebih proaktif bagi memenuhi permintaan rakyat yang dari negeri yang mempunyai beban kes harian yang tinggi seperti Selangor.

Jika tidak, negara berisiko menghadapi Fasa Pertama PKP yang terlalu lama yang membawa kepada masalah yang akan dibincangkan dalam persoalan kedua di bawah.

2. Apakah usaha membendung kemerosotan ekonomi sementara menunggu fasa pemulihan seterusnya?

Berdasarkan arah aliran dalam Rajah 1 di atas, sebagaimana yang dibincangkan  sebelum ini, sekiranya kadar pertumbuhan populasi yang divaksin sepenuhnya kekal pada kadar yang sama, maka kita hanya mampu berharap penanda aras ini dapat dicapai paling cepat pun lebih daripada dua bulan lagi.

Tambahan pula, kita masih belum mengambil kira penanda aras lagi satu iaitu penurunan bilangan kes harian sehingga lebih rendah daripada 4,000 kes sehari.

Langkah yang selamat bagi memastikan penanda aras ini betul-betul secara takrifannya dicapai sudah tentulah lebih kepada melihat arah aliran jangka masa panjang yang stabil bawah 4,000 kes atau purata kes tujuh hari yang semakin baik, bukan sekadar sekali sudah turun bawah 4,000 kes maka terus tercapai penanda aras ini.

Malah kemungkinan Fasa Pertama yang lama ini berpanjangan juga bergantung pada kapasiti sistem kesihatan awam yang juga bergantung kepada kedua-dua penanda aras di atas.

Pendek kata, jika keadaan kekal sama tanpa usaha proaktif kerajaan, PKP Menyeluruh ini berkemungkinan besar akan mengambil masa yang lama.

Kemungkinan PKP Menyeluruh yang lama ini sepatutnya menjadi pengajaran untuk kerajaan agar segera melaksanakan langkah memberi rangsangan ekonomi dan merangka strategi terbaik agar ekonomi tidak terus lumpuh dan pengangguran meningkat sebagaimana pasca-PKP 1.0.

Namun begitu, pengumuman Pelan Pemulihan Negara ini seolah-olah memberi signal bahawa ekonomi hanya akan dipulihkan dengan sendirinya apabila negara telah mampu bergerak daripada satu fasa kepada fasa seterusnya dalam pelan ini.

Satu hal yang gagal diambil kira dalam pelan ini ialah walaupun dalam Fasa Kedua, sektor ekonomi yang dibenarkan akan diperluas dan ditingkatkan sehingga 80 peratus kapasiti staf namun banyak mana lagi perusahaan yang akan tinggal selepas tempoh Fasa Pertama yang mungkin berpanjangan?

Syarikat berskala besar mungkin tidaklah terlalu dipengaruhi oleh PKP Menyeluruh ini. Namun tanpa rangsangan dan bantuan yang ampuh, perusahaan kecil dan sederhana (PKS) berkemungkinan besar menjadi lebih merosot jika tidak lingkup terus (https://www.malaysiakini.com/news/578156 ), seterusnya mengakibatkan kadar pengangguran yang lebih tinggi.

3. Mengapa tunggu sehingga Fasa Ketiga untuk membuka sidang Parlimen?

Tidak cukup dengan itu, jika kita menjangkakan imuniti kelompok berkemungkinan besar juga lambat dapat dicapai, pergerakan negara kita kepada fasa-fasa seterusnya juga berkemungkinan besar mengambil masa yang panjang.

Hal ini menambahkan lagi satu kekeliruan iaitu mengapa sidang Parlimen perlu dilambat-lambatkan lagi sehingga Fasa Ketiga pelan ini baru dapat diadakan?

Keseriusan situasi Covid-19 negara di samping pelaksanaan PKP 3.0 yang berkemungkinan berpanjangan ini memerlukan lebih banyak lagi perdebatan dasar-dasar kesihatan awam dan ekonomi negara. Tidak sepatutnya wakil-wakil rakyat yang diundi ini hanya mendapat gaji namun tidak dapat menjalankan tugas mereka sebagai pembuat dasar.

Sepatutnya tiada alasan yang kukuh untuk menidakkan sidang Parlimen untuk dilaksanakan secara maya. Jika yang dirisaukan ialah kehadiran ahli Parlimen kerana kualiti Internet yang berbeza, contohnya, sidang Parlimen alam nyata sebelum ini juga menunjukkan prestasi kehadiran yang ada turun naiknya.

Sekurang-kurangnya usaha untuk sidang Parlimen diadakan harus ada juga. Hal ini penting bagi memastikan adanya semak dan imbang akan polisi yang dibentangkan oleh kerajaan.

Kesimpulannya, Pelan Pemulihan Negara ini secara prinsipnya ialah suatu pelan yang lebih memberi ukuran konkrit tentang hala tuju negara ke arah pemulihan daripada segi kesihatan, ekonomi dan kestabilan hidup rakyat secara umumnya.

Namun begitu, implikasi yang timbul daripada pengumuman pelan ini juga harus ditangani agar ia tidak tinggal sekadar satu hala tuju sahaja tanpa gerakan yang juga konkrit untuk mempercepatkan pemulihan negara.

Wan Salman Wan Sallam
Aktivis Pertubuhan IKRAM Malaysia
Bandar Tun Razak

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Musibah sebagai muhasabah

Bencana besar yang terjadi pada masa ini bukan sahaja melanda negara Malaysia, malah negara-negara lain juga turut merasainya.

Begitu hiba kita melihat individu-individu yang terkesan dengan musibah ini. Kelaparan, kesejukan, kekurangan pakaian dan seumpamanya menjadi pemandangan sehari-hari di ruangan media sosial.

Adalah tindakan tidak wajar apabila kita saling menuding jari atas musibah yang berlaku ini, padahal sepatutnya kita masing-masing harus muhasabah diri.

Apatah lagi kita sebagai orang Islam, kita percaya bahawa tidaklah Allah menurunkan sesuatu musibah melainkan ada sebab-musababnya.

Kita jangan seronok memandang dosa orang lain sedangkan kotoran di hati sendiri kita tidak berupaya membersihkannya. Umat Islam diajar oleh Rasulullah SAW untuk saling menasihati dan bersama-sama dalam memperbaiki diri, bukannya sibuk mencerca.

Apa pun musibah yang Allah datangkan, ia merupakan satu peringatan kepada sekalian hamba-Nya, sama ada ia sebagai penghapus dosa bagi mereka yang selama ini lalai terhadap perintah dan larangan Allah, ataupun sebagai ujian bagi meningkatkan lagi darjat orang-orang yang beriman.

Tidakkah kita mahu cermin diri dan mengambil pengajaran? Allah menyatakan bahawa:

“Dan musibah apa pun yang menimpa kamu adalah disebabkan oleh perbuatan tanganmu sendiri, dan Allah memaafkan banyak (daripada kesalahan-kesalahanmu).” (Asy-Syura: 30)

“Tidak ada sesuatu musibah yang menimpa (seseorang) kecuali dengan izin Allah; dan barang siapa beriman kepada Allah, nescaya Allah akan memberi petunjuk kepada hatinya. Dan Allah Maha Mengetahui segala sesuatu.” (At-Taghabun: 11)

“Tidaklah kelelahan, penyakit, gelisah, duka dan kesedihan menimpa seorang Muslim bahkan sekadar duri yang menusuk kulitnya, melainkan Allah menjadikan semua itu sebagai penebus kesalahan-kesalahannya.” (Hadis Riwayat Bukhari dan Muslim)

“Tidak ada satu pun musibah (cubaan) yang menimpa seorang Muslim berupa duri atau yang semisalnya, melainkan dengannya Allah akan mengangkat darjatnya atau menghapus kesalahannya.” (Hadis Riwayat Muslim)

Sebagai hamba Allah yang bertakwa, marilah kita memperbaiki ibadah kita kepada Allah, ibarat kita ‘reset’ semula apa yang silapnya pada diri ini.

Berazamlah untuk mulai menjaga solat, rutin berpuasa sunat, rajin bersedekah walaupun sedikit, menjaga lisan dan kemaluan, dua anggota tubuh badan ini yang selalu menghancurkan manusia.

Bertaubatlah dengan sebenar-benar taubat. Mudah-mudahan Allah menerima taubatan nasuha kita. Jagalah Allah nescaya Allah akan menjagamu.

Bagaimanakah cara untuk kita menjaga Allah? Ia bermaksud kita berusaha sedaya-upaya mengerjakan setiap perintah-Nya dengan benar sesuai sunnah Rasulullah SAW dan ikhlas dalam mengamalkannya, serta menjauhi semampu yang mungkin segala apa yang Allah larang, sebagaimana kita benci dan mahu jauhkan diri daripada api neraka.

Muhasabah diri bukan bermakna kita mahu menggores hati individu-individu yang terkesan dengan musibah tersebut, namun tidak salah bukan untuk kita saling mengingati? Bukankah agama ini adalah nasihat?

Jangan bongkak ketika ditegur tapi bersyukurlah masih ada insan yang mahu berkongsi pesanan-pesanan yang baik. Boleh jadi ia juga sebagai perantara yang Allah hantar supaya kita lebih memperbaiki diri untuk masa hadapan.

Kita berharap dan memohon kepada Allah semoga asbab amal kebaikan dan taubat kita, Allah angkat wabak dan bencana yang berlaku di tanah air kita, tanah kaum Muslimin di mana pun mereka berada.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Benarkah Haman seorang menteri kerajaan Firaun?

Beliau telah diarahkan oleh Firaun untuk membina sebuah bangunan yang tinggi bagi membolehkan beliau berjumpa dengan ‘Tuhan Musa’ kononnya. Firman Allah dalam Surah Ghafir ayat 36-37 yang bermaksud:

“Dan berkatalah Firaun; Wahai Haman, buatkanlah bagiku sebuah bangunan yang tinggi supaya aku sampai ke pintu-pintu, (iaitu) pintu-pintu langit, supaya aku dapat melihat Tuhan Musa dan sesungguhnya aku memandangnya seorang pembohong. Demikianlah dijadikan Firaun memandang baik perbuatan yang buruk itu, dan dia dihalangi daripada jalan (yang benar), dan tipu daya Firaun itu tidak lain hanyalah membawa kerugian.”

Nama Haman tidak dinyatakan dalam kitab Taurat atau mana-mana lembaran kitab suci agama lain apabila menceritakan tentang Nabi Allah Musa AS kecuali hanya sebuah kitab yang menyatakannya iaitu kitab Old Testament.

Walau bagaimanapun, Old Testament hanya menyatakan bahawa Haman adalah merupakan seorang pembantu Raja Babilion, sedangkan Kerajaan Babilion mula bertapak di Iraq hanya 1,100 tahun selepas zaman Nabi Musa AS.

Oleh yang demikian, hal ini menimbulkan anggapan bahawa al-Quran merupakan kitab yang direka dan dikarang sendiri oleh Nabi Muhammad SAW yang telah tersalah fakta berkenaan Haman kerana mengatakan bahawa beliau adalah seorang menteri kepada Firaun sedangkan hal yang sebenarnya Haman merupakan seorang pembantu Raja Babilion.

Namun, perkembangan sains dan teknologi akhirnya membolehkan para ahli arkeologi mampu membaca tulisan hiroglif (hieroglyph – tulisan Mesir purba). Tulisan tersebut yang berada di Muzeum Hof, Vienna mencatatkan nama Haman serta pekerjaannya.

Ia menjelaskan bahawa Haman adalah seorang ketua kerja-kerja binaan batu dan seorang lelaki ‘Kerajaan Baru’ (The name is listed as masculine, from the New Kingdom. The profession translated into German reads Vorsteher der Steinbruch Arbeiter: The Chief / Overseer of the workers in the stone quarries).

Fakta serta maklumat ini tidak mungkin dapat diketahui pada zaman Rasulullah SAW kerana tulisan hiroglif telah lupus ditelan zaman dan kembali digunakan kali terakhir pada tahun 394 Masihi.

Kemudian ianya dilupakan sehingga tiada seorang pun yang mampu membaca dan memahaminya sehinggalah pada 300 tahun kebelakangan ini melalui penemuan Batu Rosetta (Rosetta Stone) pada tahun 1799 Masihi yang berusia ribuan tahun (wujud 196 tahun sebelum Masihi).

Batu yang juga dikenali sebagai Batu Rasyid sempena nama tempat ia dijumpai iaitu Bandar Rasyid merupakan sebuah batu granodiorit gelap yang mempunyai tulisan yang terdiri daripada dua bahasa (Mesir dan Yunani) telah menyingkap banyak sejarah Kerajaan Mesir Purba sama ada dari sudut agama, ekonomi, masyarakat dan lain-lain.

Maka akhirnya terungkailah bahawa Haman yang namanya telah dilupakan oleh para ahli kitab dan hilang dalam catatan sejarah merupakan salah seorang menteri Firaun yang bertugas dalam kerja-kerja pembinaan.

Siapakah yang telah memberitahu semua fakta dan maklumat ini kepada Nabi Muhammad SAW sedangkan tulisan hiroglif telah hilang ditelan zaman dan dilupakan?

Al-Quran yang diturunkan 12 kurun sebelum para ahli arkeologi menjumpai Batu Rosetta dan mampu memahami dan membaca tulisan hiroglif telah membuktikan kenabian Nabi Muhammad SAW serta membuktikan bahawa ianya merupakan kitab suci yang telah diwahyukan kepada Baginda SAW.

Justeru ia juga menafikan bahawa al-Quran direka dan dikarang oleh Nabi Muhammad SAW, malah sumbernya tidak lain tidak bukan adalah daripada Allah SWT Yang Maha Mengetahui segala sesuatu.

Ustaz Dr Syazalie Hirman Ahmad NajibKetua Hal Ehwal SyariahPertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Lanjutkan moratorium, keadaan rakyat perlu ‘dirawat’ segera

Realiti kehidupan manusia sentiasa memerlukan wang untuk mendapatkan sesuatu dengan cara membelinya.

Sebagaimana kata orang, “no money, no talk” amat sesuai dikaitkan dengan situasi yang terpaksa didepani majoriti rakyat Malaysia kini, apalagi dalam tempoh Perintah Kawalan Pergerakan Bersyarat (PKPB) yang dikuatkuasakan kerajaan sekarang ini.

Pandemik COVID-19 yang melanda tentunya tiada siapa yang meminta dan menginginkannya. Sebagai seorang Islam, kita perlu percaya bahawa itu adalah ketentuan Allah seperti yang termaktub dalam Rukun Iman yang keenam iaitu percaya kepada qadak dan qadar.

Setiap musibah yang menimpa itu adalah ujian untuk hamba-Nya agar tetap meyakini bahawa segala yang terjadi adalah atas kehendak-Nya. Siapa pun kita, tidak dapat menafikannya.

Melihat situasi semasa masyarakat yang seakan tersepit dan terhimpit dengan keadaan yang melanda, sewajarnya pihak kerajaan dan institusi yang sepatutnya berusaha mencari solusi serta berusaha menangani isu yang terjadi.

Antara yang amat ketara kini ialah kekurangan kewangan atau dengan kata lain, kewangan yang sangat terhad dalam sesebuah keluarga.

Banyak perkara menyebabkan situasi itu berlaku dalam keadaan tempoh PKPB ini, antaranya sumber pendapatan yang telah dipotong majikan, kehilangan pekerjaan, kehilangan sumber pendapatan serta beberapa sebab lainnya.

Tentunya disebabkan keadaan itu, akan timbulnya permasalahan lain. Sebelum ia berlarutan dengan lebih drastik, sewajarnya ia ditangani segera. Kesan yang tidak sihat (negatif) kepada keluarga, masyarakat dan persekitaran, tentunya tiada siapa duga atau sangka, kerana itu juga banyak terjadi kini.

Solusi yang terbaik boleh dilaksanakan kerajaan dan pihak yang sepatutnya ialah melaksanakan kembali moratorium agar sedikit sebanyak meringankan bebanan yang ditanggung rakyat.

Pada 29 Julai 2020 lalu, dalam Perutusan Khas yang disampaikan Perdana Menteri Tan Sri Muhyiddin Yassin berkata:

“Anda akan menikmati moratorium lanjutan bersasar untuk tempoh tiga bulan. Selepas tiga bulan, tempoh moratorium boleh dilanjutkan oleh bank-bank bergantung kepada situasi individu masing-masing.”

Sekalung perhargaan, kita sebagai rakyat Malaysia untuk kerajaan kerana meneruskan moratorium selama enam bulan yang berakhir pada September lalu, ia sedikit sebanyak membantu mereka yang sangat memerlukan.

Berikutan peningkatan kes Covid-19 sejak Oktober, ia memaksa kerajaan melaksanakan PKPB semula di seluruh negeri di Semenanjung (kecuali Pahang, Kelantan dan Perlis) selama empat minggu bermula 9 November hingga 6 Disember 2020.

Perkara yang tidak disangka berulang lagi, PKPB. Situasi masyarakat yang seakan ‘telah memulakan kehidupan baru’ sebelum ini, terpaksa mendepani semula keadaan sebagaimana sebelum ini.

Sebagaimana kata YB Khoo Poay Tiong (Kota Melaka) pada 27 Julai lalu, langkah untuk tidak meneruskan moratorium secara automatik selama enam bulan lagi dilihat sebagai usaha untuk melindungi bank, bukannya menyelamatkan rakyat.

Menteri Kewangan, Tengku Datuk Seri Zafrul Tengku Abdul Aziz bekata, institusi perbankan berkemungkinan besar mengalami kerugian bernilai RM79 bilion dari segi kapasiti untuk memberi pinjaman atau dikenali ‘kerugian pengubahsuaian’ sepanjang tempoh pelaksanaan moratorium enam bulan pada April sehingga September.

“Ini adalah jumlah yang boleh dipinjamkan bank-bank terbabit kepada individu dan peniaga dalam keadaan perniagaan biasa bagi tempoh April hingga September itu.”

Menurutnya, bagi tempoh enam bulan moratorium yang diberikan secara keseluruhan, jumlah kerugian dianggarkan mencecah RM6.4 bilion yang bersamaan dengan pengurangan kapasiti bank itu sendiri untuk memberi pinjaman baharu sebanyak RM79 billion sama ada kepada rakyat atau peminjam.

Tentunya ia sesuatu yang mencabar untuk direalisasikan jika dipandang pada aspek perbankan walau hakikatnya kerajaan perlu berusaha untuk mengembalikan kehidupan rakyat agar lebih sejahtera.

Pengarah Pusat Pengurusan Penyelidikan Universiti Kewangan Islam Global (INCEIF), Prof Madya Dr Baharom Abdul Hamid berkata, moratorium masih menjadi kaedah terbaik untuk memberi keselesaan kepada rakyat yang terjejas akibat pandemik tersebut.

“Lanjutan moratorium sememangnya perlu dilakukan untuk tempoh enam bulan akan datang iaitu sehingga suku pertama 2021, namun secara bersasar kepada golongan isi rumah berpendapatan rendah (B40).”

Penghujung Mac lalu, Bank Negara Malaysia (BNM) mengumumkan pelaksanaan moratorium bagi semua pembayaran semula pinjaman oleh individu dan perusahaan kecil dan sederhana (PKS) bagi tempoh enam bulan bermula 1 April 2020 di bawah Pakej Rangsangan Ekonomi Prihatin Rakyat (Prihatin).

Penganalisis Ekonomi DM-Analytic Sdn Bhd, Zouhair Rosli berkata, segala bentuk bantuan perlu diteruskan sehingga Disember ini seperti diamalkan di beberapa negara lain kerana segala pemulihan hanya dapat dilihat pada tahun hadapan dengan kebanyakan analisis ekonomi membayangkan tahun ini bakal menjadi ‘detik hitam’ kepada kedudukan ekonomi.

Pada 6 November 2020 ketika sesi pembentangan Belanjawan 2021, Menteri Kewangan, Senator Tengku Datuk Seri Zafrul Tengku Abdul Aziz mengumumkan lanjutan moratorium bersasar yang dibuat sejak Oktober lalu.

Pengumuman itu hanya mengambil kira kesusahan golongan bawahan dan sebahagian kumpulan berpendapatan sederhana. Realitinya, masalah ketidakmampuan membayar semula ansuran pinjaman bukan terhad kepada rakyat berpendapatan rendah tetapi juga rakyat berpendapatan sederhana dan tinggi.

Berbanding dengan beberapa kaedah lain, sebenarnya lanjutan moratorium bukan sahaja memberi situasi menang-menang kepada institusi kewangan dan rakyat, tetapi juga akan melonjakkan pertumbuhan ekonomi pada masa akan datang.

Namun, pelaksanaan moratorium memerlukan penilaian semula dari aspek kaedah pelaksanaan bagi memastikan semua rakyat yang terjejas berhak mendapat bantuan atau penangguhan pembayaran pinjaman dan tidak terkecuali, rakyat Malaysia juga perlu mengurus kewangan yang ada dengan sebaiknya.

Selain itu perlu dikaji semula, adakah dengan pelaksanaan moratorium bersasar dapat membantu rakyat? Ini kerana, masih ramai lagi yang tidak tahu dan tidak mendapat manfaat itu, tidak sebagaimana sebelumnya yang dilaksanakan secara outomatik, semua menikmatinya.

Bukanlah ini hanya satu-satunya sebagai solusi merawat situasi yang dihadapi rakyat, tetapi secara mudahnya dengan melanjutkan moratorium ini, mereka sedikit sebanyak akan dapat manfaatnya di samping dapat menangani masalah yang terjadi.

Moga luahan-luahan daripada peringkat bawahan iaitu rakyat terus didengari dan diambil peduli oleh pemimpin negara bagi menangani pelbagai permasalahan yang dihadapi mereka kini.

Setiap permasalahan tentu ada jalan keluarnya sebagaimana lirik lagu Maher Zain, “Insya-Allah… Insya-Allah… Insya-Allah… Ada  jalannya.”

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Pemuda Gaza cipta basikal air daripada bahan buangan

Di pesisiran pantai utara Gaza, Muhammad al-Radhi’ (24 tahun) mula menyiapkan basikalnya untuk melakukan ujian kali keempat bagi memastikan bahawa ia merentas laut tanpa masalah.

Dengan sokongan rakannya, beliau mula mengayuh basikalnya, meluncur dengan cepat, melompat di tempat duduk dan memulakan perjalanannya.

Menurutnya, basikal tersebut diperbuat daripada paip air terpakai, bahagian besi dan dua tong air plastik yang mana semuanya daripada bahan buangan, memerlukan masa lebih seminggu untuk menyiapkannya.

“Saya menggunakan masa ‘lockdown’ kerana COVID-19 untuk membuat basikal ini. Kos yang diperlukan kurang daripada USD100,” ujar Muhammad Radhi’ dalam satu video yang disiarkan di YouTube.

Setakat ini, basikal yang diciptanya telah menyelamatkan tiga orang yang hampir lemas di laut dengan memegang bahagian tengah basikal hingga berjaya menarik mereka ke daratan dengan selamat.

Idea tersebut tercetus setelah salah seorang saudaranya yang boleh berenang di lautan mencabar beliau untuk membuat basikal air bagi membantunya mencapai jarak yang lebih jauh daripada ia berenang.

Namun apa yang menariknya, Radhi’ adalah seorang yang takut berenang sedari kecil lagi. Beliau berusaha dengan teliti untuk menghasilkan sesuatu agar dapat dimanfaatkan bukan sahaja dirinya tetapi orang lain.

Radhi’ memanfaatkan masa ‘lockdown’ yang dikeluarkan oleh pihak berkuasa Gaza untuk memerangi wabak COVID-19 dengan mula membuatnya di bengkelnya di Beit Lahia (utara Gaza).

Bengkel ditutup dan pekerjaan ditangguhkan ketika waktu malam. Manakala pada siang hari, beliau menggunakan masanya untuk membuat basikal air tersebut.

Beliau tidak mampu menghasilkan basikal air yang mahal memandangkan kerjayanya yang tertangguh dan kekurangan sumber pendapatan berikutan keadaan ekonomi semakin merosot disebabkan oleh kepungan Israel yang telah memasuki tahun ke-14 serta akibat situasi Palestin yang tiada berkesudahan dan pandemik yang terjadi.

Berikutan itu, beliau berusaha membuat basikal dengan menggunakan besi, plastik dan bahan daripada getah serta mengitar semula bahan buangan lain agar dapat digunakan seperti roda dan rantai basikal yang rosak.

Menurutnya, jika membuat basikal air dengan alatan yang baru mungkin berharga sekitar USD1,000 sementara menggunakan bahan terpakai kosnya menjadi kurang daripada USD100.

Lebih 2 juta penduduk Gaza hidup menderita dengan ekonomi yang parah akibat sekatan Israel yang berterusan sejak 2007, sementara pandemik COVID-19 telah menambahburukkan lagi keadaan negara itu.

Sebahagian daripada penduduk menderita kemiskinan, manakala empat daripada lima orang terpaksa menerima bantuan kewangan menurut statistik yang dikeluarkan pada akhir Januari lalu oleh Pemantau Hak Asasi Manusia Euro-Mediterranean yang berpusat di Geneva.

Pada awal t2020 juga indikator kemiskinan di Gaza meningkat menjadi 52 peratus dan pengangguran 50 peratus, sementara ahli ekonomi menyatakan kenaikan kadar ini disebabkan oleh kesan pandemik.

Muhammad Radhi’ merasakan kebahagiaan yang luar biasa apabila berjaya menyahut cabaran sepupunya untuk meredah lautan bagi menentang rasa takutnya untuk berenang.

“Kejayaan dalam menentang ketakutan saya ini memecahkan halangan yang membuatkan saya tidak berani menjejaki laut sejak kecil.”

Pada waktu yang sama, beliau menganggap hasil yang diciptakannya sebagai alat hiburan kerana dirinya berasa seronok berkongsi kegembiraan dengan orang lain ketika memasuki laut dengan lancar dan mudah.

Hinggakan, kewujudan basikal ini di pantai dikagumi para pengunjung yang tidak teragak-agak untuk mencubanya, merasai kelainan basikal air ciptaan pemuda ini.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Tuduhan Qazaf: Hentikan Fitnah, Pelihara Maruah – HGIM

Sejak kebelakangan ini, kita dikejutkan dengan beberapa insiden secara terang-terangan tuduhan terhadap seseorang sebagai peliwat, yang berlaku di Parlimen sehinggalah ke media sosial.

Himpunan Gerakan Islam Malaysia (HGIM) ingin mengingatkan bahawa tuduhan liwat kepada seseorang tanpa mengemukakan empat saksi atau pengakuan ikrar tertuduh adalah salah satu kesalahan qazaf menurut hukum syarak.

Qazaf adalah satu tuduhan yang berat dan si penuduh yang gagal membawa empat saksi boleh dikenakan hukuman sebat sebanyak 80 kali, tidak diterima kesaksiannya dan dianggap sebagai seorang yang fasik.

“Dan orang-orang yang melemparkan tuduhan (zina) kepada perempuan yang terpelihara kehormatannya, kemudian mereka tidak membawakan empat orang saksi, maka sebatlah mereka delapan puluh kali sebat; dan janganlah kamu menerima persaksian mereka itu selama-lamanya; kerana mereka adalah orang-orang yang fasik.” (An-Nuur: 4)

Oleh itu, HGIM ingin mengajak umat Islam, terutama para pemimpin dan agamawan agar tidak sewenang-wenangnya melemparkan tuduhan zina atau liwat kepada sesiapa sahaja tanpa bukti yang jelas.

Kita perlu mengambil pengajaran daripada kisah Saidatina Aishah radiallahuanha yang difitnah dan dituduh melakukan zina oleh golongan munafik, lalu Allah SWT membersihkan nama beliau dalam Surah An-Nuur ayat 11 dan ancaman seksa kepada para pendusta.

“Sesungguhnya orang-orang yang membawa berita yang amat dusta itu ialah segolongan daripada kalangan kamu; janganlah kamu menyangka (berita yang dusta) itu buruk bagi kamu, bahkan ia baik bagi kamu. Tiap-tiap seorang di antara mereka akan beroleh hukuman sepadan dengan kesalahan yang dilakukannya itu, dan orang yang mengambil bahagian besar dalam menyiarkannya di antara mereka, akan beroleh seksa yang besar (di dunia dan di akhirat).”

Tuduhan jahat dan fitnah yang tersebar luas boleh menggugat kesejahteraan dan kerukunan keluarga, masyarakat dan negara.

HGIM menyeru umat Islam agar tidak mempercayai sebarang tuduhan jahat dan fitnah tanpa bukti, tidak bercakap dan menyebarkan fitnah tersebut, yang merupakan dosa besar di sisi Allah SWT.

“Iaitu semasa kamu bertanya atau menceritakan berita dusta itu dengan lidah kamu, dan memperkatakan dengan mulut kamu akan sesuatu yang kamu tidak mempunyai pengetahuan yang sah mengenainya; dan kamu pula menyangkanya perkara kecil, padahal ia pada sisi hukum Allah adalah perkara yang besar dosanya.” (An-Nuur: 15)

Islam adalah agama yang amat menjaga maruah dan kehormatan insan, sama ada ia Muslim ataupun bukan Muslim.

Oleh yang demikian, Islam melarang perkara-perkara yang boleh mencalarkan atau merosakkan maruah seseorang seperti berdusta, mengumpat, memfitnah, maki hamun, menghina, mengaibkan, mengadu domba dan sebagainya.

Himpunan Gerakan Islam Malaysia
1. Wadah Pencerdasan Umat Malaysia (WADAH)
2. Pertubuhan IKRAM Malaysia (IKRAM)
3. Angkatan Belia Islam Malaysia (ABIM)
4. Pertubuhan Himpunan Lepasan Institusi Pendidikan Malaysia (HALUAN)


450 sukarelawan bergotong-royong bersihkan Bangi

Disertai oleh pelbagai sektor masyarakat merentasi agama, bangsa, budaya dan latar belakang, program ini bertujuan untuk memberi inspirasi dan mendidik masyarakat untuk membudayakan amalan kebersihan melalui tauladan.

Selain itu, ia dapat meningkatkan tanggungjawab komuniti untuk sama-sama memelihara Bandar Baru Bangi supaya sentiasa dalam keadaan yang bersih dan indah, ke arah mewujudkan sebuah bandar yang lestari.

Para sukarelawan telah berkumpul di zon masing-masing seawal jam 8.00 pagi dan mula bergotong-royong untuk mengutip sampah tabur dan menurunkan iklan haram.

Ahli-ahli IKRAM Kawasan Hulu Langat, IKRAM Siswa, para remaja IKRAMTeens Hulu Langat serta warga Sekolah Sri Al Amin Bangi turut bersama-sama menyertai aktiviti gotong-royong BBB ini.

Kemudian, para sukarelawan bergerak beramai-ramai menuju ke Taman Tasik Cempaka untuk menjayakan majlis pelancaran Sambutan 40 Tahun Bandar Baru Bangi.

Ia sungguh simbolik dan melambangkan kesatuan dan kebangkitan masyarakat madani yang ingin bersama-sama berperanan merealisasikan sebuah bandar yang bertamadun.

Aktiviti mencabut iklan haram dan majlis pelancaran

Majlis pelancaran kemudiannya diserikan dengan ucapan oleh Yang Dipertua Persatuan Penduduk Bandar Baru Bangi, Tn Haji Ahmad Sufie Munasir dan dirasmikan oleh YB Ustaz Shafie Ngah, Ahli Dewan Negeri Bangi.

Turut hadir menjayakan gotong-royong dan majlis pelancaran Yang Dipertua IKRAM Hulu Langat, Prof. Dr. Mahamod Ismail dan Ahli-ahli Jawatankuasa IKRAM Kawasan.

Setelah itu, berlangsunglah acara gimik pelancaran dan acara bergambar beramai-ramai di mana wakil-wakil pelbagai sektor masyarakat dan jawatankuasa kecil menerima simbol penyerahan amanah untuk bersama-sama menjayakan sambutan ini.

Justeru, majlis ini menandakan permuafakatan strategik antara semua pihak di bandar ini untuk bersama-sama merealisasikan Bangi Bandar Ilmu yang dicita-citakan.

Acara gotong royong Bangi Bersih Berterusan (BBB) ini dianjurkan bersama oleh Sekretariat Sambutan 40 Tahun Bandar Baru Bangi, Persatuan Penduduk Bandar Baru Bangi (Bangiku), Fakulti Sains Sosial dan Kemanusiaan Universiti Kebangsaan Malaysia (UKM), IKRAM Hulu Langat dan Sony EMCS Sdn. Bhd.

Program ini turut dianjurkan dengan kerjasama pelbagai persatuan penduduk taman, surau-surau, NGO, institusi pendidikan, agensi kerajaan, institusi korporat dan industri.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


mostbet güvenilirmi ile İlgili En İyi Anlaşma نهدي للاستشارات التعليمية و الجامعية

Herhangi bir çevrimiçi oyun platformundaki anlaşmaya müdahale eden şeylerden biri, profesyonel müşteri hizmetlerinin kalitesidir. Mostbet güncel giriş adresine hızlı bir şekilde ulaşarak kazanma şansına sahip olabilirsiniz. Mostbet, spor bahisleri hizmetleri ile tanınmaktadır, ancak aynı zamanda çeşitli kumarhane oyunları da sunmaktadır. Oyun seçimi bahis bölümünden daha küçüktür, ancak mevcut Mostbet müşterileri için uygundur. Most bet web sitesi 2010 yılından bahis sektöründe ilk adımlarını atmıştır.

Örneğin Aviator, kullanıcıların iletişim kurmasını sağlayan bir canlı sohbet özelliğine sahip olduğu için sosyal bir bahis oyunu olarak biliniyor. Kullanıcı konumuna uygun bayrakların da ana sayfa düzenine eklenmesi hoş bir görüntü sağlıyor.

Bu bonuslar, yeni oyuncuları siteye çekmek ve mevcut oyuncuların devamlılığını pigments terres couleurs. Mostbette bahislere bayılan arkadaşını getirirsen hem sen, hem arkadaşın kazançlı çıkar. Mostbet para çekme seçenekleri online bahis ve şans oyunları sektöründe tercih edilen hızlı ve güvenli yöntemlerden oluşmaktadır. Lisanslı bir bahis operatörüdür, bu nedenle paranızın ve kişisel bilgilerinizin güvende olduğundan emin olabilirsiniz. Mostbet giriş sitesinin güncel adresini buldu iseniz siteye bir de VPN sağlayıcı ile girmeyi deneyin. Aviator slot oyunu, Mostbet casino ve bahis sitesi kullanıcıları tarafından oynanabilir.

Orada bakara, blackjack, birkaç çeşit rulet, poker, sic bo ve daha fazlasını bulacaksınız. Yeni oyuncular kayıt olduktan sonra büyük hoş geldin bonusları alırlar. Örneğin, 6.000 lira bonus artı 250 freespin artık Mostbet’te mevcut. Bunu elde etmek için tek yapmanız gereken ilk kez para yatırmaktır. Ana ekranda oyunlar özelliklerine göre (bonus, jackpot, risk oyunu vb.), türe göre (çizgi film, spor, 18+, Mısır vb.) ve sağlayıcıya göre sıralanabilir. Yardım hattı, posta ve mesajlaşma operatörleri günün 24 saati hizmet vermekte ve oyuncuların sorularını derhal yanıtlamaktadır https://mostbetbahisturkey.com/.

Tabii ki, bukmeker şirketi Türkiye lirası ile para yatırmak ve elde etmeyi kabul ediyor. Küçük bir ekran için değiştirilen arayüz sayesinde kumarhanenin ana versiyonundan daha uygun olacaktır. Oyuncular için avantaj, finansal işlemler gerçekleştirirken kumarhanenin komisyonları kaldırmamasıdır. Kazanılan fonları almak için, Kişisel Hesabın uygun bölümüne istek bırakmak yeterlidir. Mostbet Aviator’un tasarımının – oldukça orijinal olmasına rağmen, burada kazanç elde etme prensibi pratik olarak normal klasik slottan farklı değildir. Oyunun avantajlarından biri, yüksek RTP veya geri dönüş yüzdesidir.

Bu uygulama ile kolayca bahis oynayabilir ve daha fazla para kazanabilirsiniz. Mostbet online casino, dünyanın dört bir yanından yüzlerce spor karşılaşmasında oranlar ve bahis hatları sunan bir spor platformudur.

Mostbet’te minimum para yatırma miktarı seçilen yönteme göre değişebilir. Belirli bir yöntem için ve bölgenizdeki kesin minimum para yatırma miktarını Mostbet’in desteğiyle kontrol etmeniz önerilir. Kayıt olduktan sonra, oyun hesabınıza erişmek için hesabınızı doğrulamanız gerekir. Evet, Mostbet web sitesi Curacao Gaming Authority tarafından lisanslanmıştır. Curaçao lisansı, operatörün güvenlik, adalet, dürüstlük ve diğer önemli faktörlerde katı standartlara uymasını sağlar.

Bunun yerine aviator oyunu tablet, akıllı telefon veya dizüstü bilgisayar gibi bir mobil cihaz aracılığıyla kolayca oynanabilir. Sadece normal şekilde yüklemeniz gerekecek ve her şey mobil cihazınızın ekranına göre ayarlana bilinecek. -terres-couleurs.comBunun nedeni teknik sorunlar ve bilgisayar korsanı saldırıları veya şirketin başka bir ülkede lisans almış olması olabilir. Ek olarak, Mostbet Tr ve Az sitesinde canlı oyunlara ve casinoya ayrılmış bir bölüm vardır. Bu, casinonun hedef kitlesini genişletmeye çalıştığını ve sürekli olarak yeni oyuncuları çektiğini gösterir. Bunun yanı sıra, e-spor, sanal sporlar, toto oyunları, Mostbet slot oyunları ve daha birçok seçenek sizi bu sitede bekliyor.

Bunun tek çözümü güncel adresi takip etmek ve o adrese giriş yapmanızdır. Mostbet sitesini incelediğinizde tamamen özel bir yazılıma sahip olduğunu görmekteyiz. Bu alt yapı uzmanlar tarafından geliştirilmiş olup, yüksek düzey güvenlik önlemlerine sahiptir. Bonusunuzu istemek istiyorsanız, tek yapmanız gereken birkaç adım tamamlamaktır. Bunu yapmak için, web sitesinin sağ üst kısmındaki bahis sağlayıcının ana sayfasındaki “Kayıt” düğmesini tıklamanız gerekir. Bir sonraki menüde, spor bahisleri için 20 bonus bahsi kullanıp kullanmayacağınızı seçebilirsiniz.

Aviator oyunu genellikle 18 yaş grubundan 40 yas grubuna kadar kişileri ilgisi altına almış durumda. Arkadaşını davet et bonusunda ise arkadaşınızın yatırımından %40 bonus alınır. Arkadaş sayısı sınırsızdır ve arkadaşınızla kullanıcı ağı oluşturarak kazanç sağlanır. Kazanan kişiler rastgele belirlenmektedir ve üyeye bildirim ile bilgi verilmektedir.

Mostbet, müşterilerine en iyi deneyimi yaşatmak için özel olarak tasarlanmış bir mobil uygulama ve mobil versiyonu sunmaktadır. Uygulamalar ayrıca cihazınızda herhangi bir ekstra yer kaplamadan çalışacaktır. Mobil versiyon sayesinde, Mostbet’in tüm özelliklerini telefonunuzdan erişebileceksiniz. Ayrıca, akıllı telefonunuzu her zaman yanınızda taşıyabileceğiniz için daha kolay erişim sağlayabilirsiniz. Ve elbette ki Mostbet şikayet mail hattı şeklinde ayrı bir mail iletişim hattı da görüntülemekteyiz.

Aksi takdirde, yeni kullanıcı ikinci önemli prosedürü – doğrulamayı başarıyla tamamlayamaz. Ayrıca Bitcoin (BTC), Litecoin (LTC), Ethereum (ETH), Dash (DASH) ve Ripple (XRP) gibi başka kripto para birimlerini de kabul eder. Hareket halindeyken bahis oynamanıza izin verecek bir spor platformu arıyorsanız, bu casino listenizin başında olmalıdır. Mostbet İngilizce, İspanyolca, İtalyanca, Fransızca, Portekizce dahil olmak üzere bir dizi dili desteklemektedir. Yani, nereden olursanız olun, bu bahis sitesini kendi ana dilinizde kullanabileceksiniz.

Aviator ve diğer slotları oynayan tüm casino kullanıcıları cömert bonuslar alabilir. Onlar sayesinde, kazanma şansını önemli ölçüde artırmak mümkün olacaktır.

Bu andan önce oyuncu seçimini yapmazsa, bahsi ve parayı kaybedecektir. Bu nedenle risk her zaman bulunmaktadır ve kumarbazın kaybın izleyeceği mostbet sevk sistemi son saniyeyi beklememeye dikkat etmesi gerekir. Mostbet Aviator ve diğer oyunlar arasındaki temel fark, oyunun tasarımıdır. Başlattıktan hemen sonra, oyuncu önünde küçük bir uçağın çizildiği oyun alanını görür. Bu istatistikler çevrim içi hesaplayıcılar kullanılarak kontrol edilebilir.

Hızla büyüyen ve çoğunu kullanan bahis platformuna katılmak istiyorsanız, Android cihazınıza uygulamaları indirin. 18 yaşın üzerindeki herkes Kazakistan’daki Mostbet Casino web sitesine kaydolabilir. Oyuncular ayrıca bir Google hesabı aracılığıyla kolay yetkilendirmeye erişmek için bacaklardan birini çekerler.

Bahis sitesine adres değişimleri esnasında ve yönlendirme yapmayan bağlantılarla giriş yapılamıyor. Bunları inceleyin, bahis ve casino sitesini daha iyi anlamanıza yardımcı olacaktır.

Müşterilerin olumlu değerlendirmeleri sayesinde, yeni oyuncular şüphesiz hesaba para aktarabilecek ve bahis oynayabilecekler. Bu bonus, tüm yeni site veya uygulama kullanıcıları için kullanılabilir. Yüksek kaliteli arayüz nedeniyle, formu doldurmak kolay olacaktır; bu, bu platformun bir parçası olmasını sağlayacaktır. Bahçeler, genel kayıt işlemini sonlandırmak için temel kişisel bilgileri tanıtmak zorundadır.

Casino sitesinin mobil sürümünü başlatmak için, kullanılan herhangi bir tarayıcıyı açmanız ve kaynağın alan adını girmeniz gerekir. Promosyon kodları, bahis maliyetini azaltmak, bonus miktarları almak veya başka avantajlar elde etmek için kullanılabilir. Bunlar bonuslardan sadece birkaçı; aralarından seçim yapabileceğiniz birçok heyecan verici promosyon var. Oyuncuların herhangi bir bonus talebinde bulunmadan önce şartları okumaları ve anlamaları tavsiye edilir. Kayıt tamamlandığından, ancak 7 takvim gününden fazla olmasından bu yana 15 dakika geçtiyse, karşılama bonuslarının sayısı%100 olacaktır.

Bağlantı konumlarına özel değişebilen tema ve yazı dilleri kolay kullanıma yardımcı oluyor. Mostbet casino, Türkiye ve Avrupa şampiyonaları da dahil olmak üzere çeşitli liglerde sporlara canlı bahis sunar. Son zamanlarda artan bahis oyunları sonucunda bahis severler de fazlasıyla artmıştır.

GosuGamers’daki tüm misyonumuz, her zaman bilinçli, kaliteli bir espor bilgisi göndermek ve size haber vermektir. Mostbet para çekmem için telefon numaramı doğrulamamı istedi fakat doğrulamıyor hiçbir şekilde sadece bekletiyorlar. Ancak kurallara uyulması gerektiğini tekrar hatırlatmak gerekiyor. Bahis sitesinde para çekme talebi hesabım yerinden verilebiliyor. Çeşitli pazarlarda oynayabilir ve kendi takımınızı oluşturmak için sitenin Bahis sistemini kullanabilirsiniz. Bu özellik, maç başlamadan önce neler olup bittiğine dair size daha net bir fikir vererek yanlış bahis yapma olasılığını azaltmaya yardımcı olur.

Mostbet bir anlamda sektör payının ciddi bir kısmını ele almıştır. Yapacağımız hızlı incelememiz sonucunda sitenin sahip olduğu bu trafiğin ve yorumların abartı olup olmadığına dair çıkarımda bulunacağız. Bünyesinde Visa, Ecopayz, Maestro, Mastercard, Litecoin, Bitcoin, Papara ve Ripple gibi para yatırma seçenekleri ile bu süreç kısa sürede tamamlanır. Bahis şirketi ayrıca sanal spor bahis simülasyonları olan Aviator oyunları da sunmaktadır. Futbol, basketbol ve daha fazlası gibi çeşitli spor dallarında simüle edilmiş maçlara bahis oynayabilirsiniz.

Mostbet girişi, ziyaretçiler sosyal medya hesaplarına girmeye hazırsa kayıt olmadan kullanılabilir. Tersine, yönetim sadece en Türkiye sitelerinde günlük kaydı amacıyla bilgi kullanımını garanti eder. Çevrimiçi bahis sitelerinden birini tercih eden bahis severler için en büyük umutlardan biri, çoğu durumda her zaman güvenilir hissedebilmeleridir. İlgili sitelerde kaliteli bir güvenlik altyapısı varsa, gerekli fırsatlar elde edilir.

Ancak, kayıt sırasında yanlış bilgi verirseniz hesabınızın engellenebileceğini unutmamalısınız. Buna ek olarak, site geçerli bir pasaport ve diğer kimlik belgeleri ile bir fotoğraf gerektirir. Mostbet’de sitesinde, elimdeki dekontla birlikte yaptığım para yatırma işlemini yarım saat içinde kaybettiler. Ankette ve profilde yalnızca güvenilir ve doğru bilgileri belirtebilirsiniz. Üçüncü tarafların kişisel verilerini kaydetmek için kullanamazsınız.

Bu finansal robotu kullanırsanız gelecek hakkında endişelenmenize gerek yok. Bu çevrimiçi bahis bürosu ana sayfada bekleyebileceğiniz her şeyi yönlendirir. Apk indirme seçeneğini kullanmak için önce bahis şirketinin web sitesine gitmelisiniz – bunun için aktif bir ayna gerekebilir. Mostbet, çeşitli spor dallarında canlı bahis sunan bir çevrimiçi bahis sitesidir.

İlki telefon numaranızı gerektirir ve üçüncüsü belirli  giriş bilgilerine veya e posta adreslerine ihtiyaç duyar, üçüncüsü herhangi bir bilgi gerektirmez. 000+ çekmeye çalışmaktan veya bilgisayar korsanlığından şüphelenmekten kaynaklanır.

Bahis sitesine üyelik almak isteyen müşteriler genel de şikayetvar ve Gelbaba sayfalarına bakıyor. Bu forum sayfalarının amacı sorun yaşayan kullanıcıların sıkıntılarına çözüm olmaktadır. Site hakkında forum yapılan yorumlar incelendiğinde firmanın şikayet almadığı göze çarpıyor. Ekşi sözlük sitesindeki yorumlar ile atılan başlıklarda bile şirketin marka kalitesini zedeleyecek negatif değerlendirmeler bulunmamaktadır.

Kurulum  ayrıca kullanıcı müdahalesi olmadan otomatik olarak gerçekleşecektir. Mostbet çevrimiçi bahisçileri için mevcut olan hem tekli bahisler hem de ekspres ve katlardır. Bu tür oranların herhangi bir sayısı olabilir, ancak hepsi birbirinden bağımsız olarak hesaplanacaktır.

Bundan dolayı belli aralıklar ile giriş adresini değiştirecektir. Sizde siteye ulaşımda giriş sorunu ile karşılaşmamak için bizi takip ediniz. Dolandırıcılar bunu uzun süredir kullanıyor ve bahis ofisinin tam kopyalarını oluşturuyor. Böylelikle kullanıcılardan kişisel verileri, kart numaralarını ve parayı çalarlar. Bu bahis ofisinin objektif çalışması için olumsuz bir soruşturmayı düşünmek gerekir. Bu tür zorluklar bilgisayar korsan saldırıları, saldırılar veya bölgesel kısıtlamalar nedeniyle ortaya çıkabilir.

Bir ödül kazanmak için oyuncuların tahmin edip 15 maç tahmin etmeleri beklendiği bir tür piyango oyunudur. Kayıt Kayıt Yukarıdaki yöntemlerden herhangi birini kullanarak kayıt defterini kullanarak, kişisel hesabınıza alınacaksınız.

Bir sosyal ağ üzerinden kayıt olmak için istediğiniz kişiyi seçin, hesabınıza gidin, sitenin verilere erişmesine izin verin. Ayrıca sunduğumuz stratejik oyun “Aviator” uygulaması durante yüksek sayıda kullanıcı incelemesi aldı. Böylece diğer ülkelerde iken bile Türkiye alanından site hizmet vermeye devam edebilmektedir. Oyun içi otomatik oyun ayarları hemen Çevir tuşunun altında yer alan Otomatik Oyun seçeneği ile ayarlanabilir. Demo oyunda, hiçbir ücret ödenmez, ücretli sürümde, kullanıcı ödediği spin ücretine göre kazanç elde eder.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


MSM18: Hebat jasmani, hebat rohani

Disertai seramai 132 orang ahli kelab dari seluruh muhafazah, MSM18 merupakan penjenamaan baru bagi program Jaulah Ikhwah Syita’ (JAISY) dan Winter Gathering (WinG) yang saban tahun diadakan.

“Pelbagai aktiviti dan pengisian telah dilaksanakan sepanjang tiga hari ini yang memberi fokus kepada pembinaan jati diri para peserta melalui pemantapan aspek fizikal dan rohani selain merapatkan ikatan ukhuwah Islamiah sesama peserta,” kata penyelaras program.

Antara aktiviti yang telah dijalankan oleh ikhwah ialah ‘Ice Breaking’ bagi menambah kemesraan dalam kalangan peserta.

“Pantai Maamora juga telah menyaksikan para peserta menyelesaikan misi-misi mereka dalam aktiviti ‘Explorace’ dan ‘War Game’ selain misi membina ‘Osem Gergasi’.”

Manakala bagi akhawat, aktiviti kemuncak bagi MSM18 ini ialah ‘Survival Day’ yang dijalankan pada hari kedua.

“Aktiviti ini menguji para peserta untuk melepasi ujian dan kesusahan bagi mencapai matlamat secara bersama.”

Menurutnya, setiap kumpulan telah diberikan barang-barang mentah masakan yang berbeza untuk dimasak sendiri sebagai bekalan makanan sepanjang menjalani aktiviti ‘The Amazing Race’ dan ‘Hunger Game’ pada hari tersebut.

“Para peserta juga telah menunjukkan kreativiti dalam mempersembahkan seni pertahanan mengikut kumpulan negara masing-masing pada malam ‘Night Fighter’.”

Selain itu, persembahan seni pertahanan diri pada ‘malam kebudayaan’ menunjukkan bahawa menjadi satu keperluan untuk akhawat mempelajari serta menguasai seni pertahanan diri pada masa kini.

“Biar lembut tapi kuat,” ujar salah seorang peserta.

Selain aktiviti yang menguji kekuatan fizikal, pengisian yang menghidupkan hati dan rohani juga turut diadakan untuk peserta ikhwah dan akhawat.

Kepentingan mengenal dan berpegang dengan kebenaran serta membina 10 sifat tarbiah dalam diri individu muslim telah ditekankan dalam kedua-dua slot tersebut selain berkongsi tentang kisah para sahabat dalam tazkirah Subuh.

Dalam perkembangan yang berkaitan, para peserta turut rancak berkongsi pendapat dan pandangan dalam slot-slot pengisian.

Bagi Pengarah MSM18, Wan Abdul Rahman Wan Ibrisam Fikry, beliau berharap MSM18 dapat memberi impak yang positif dalam membina peribadi muslim yang lebih baik dalam kalangan peserta mahupun urusetia.

“Perkhemahan musim sejuk seperti MSM ini wajar dilaksanakan setiap tahun bagi menyahut seruan ke arah membina peribadi Muslim yang hebat jasmani dan rohani,” tambah beliau.

Bertemakan “Healing Camp, Spread The Positivity”, program MSM18 ini diharapkan mencapai objektif dan tujuan utamanya bagi melahirkan para mahasiswa yang berjati diri teguh dan berusaha memperbaiki diri dalam segala aspek kehidupan bagi mencapai kemenangan di dunia dan di akhirat.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Lahirkan pelajar bercirikan Islam

Pertubuhan ini bergerak atas dasar untuk mencapai keharmonian dalam masyarakat kampus yang berlainan latar belakang, bangsa dan agama, khususnya dalam kalangan mahasiswa UPM itu sendiri.

Ia juga memfokuskan kepada dakwah dan pembangunan diri, berjalan seiringan sebagai tunjang utama dalam mencapai keharmonian dan toleransi antara satu sama lain.

Pengerusi Ikram Siswa UPM, Muhammad Redha Zahid berkata, sebelum bertindak sebagai Pengerusi Ikram Siswa (UPM), dia sangat aktif dalam aktiviti kampus, dalaman hingga ke peringkat antarabangsa.

“Saya berpeluang untuk mengelola sebuah persidangan pertanian di peringkat antarabangsa yang melibatkan 17 negara.

“Pengalaman yang sangat berbeza semasa dalam Ikram Siswa UPM adalah cara pelaksanaan setiap program. Program yang dipraktikkan oleh aktivis Ikram Siswa (UPM) adalah berorientasi objektif dan bukan menumpukan kepada program semata-mata,” katanya.

Tambahnya, banyak perkara dipelajari melalui pertubuhan ini, satu daripadanya melihat permasalahan dasar dan menyelesaikannya mengikut situasi semasa.

“Sekarang ini saya baru memulakan pekerjaan di sebuah syarikat berkaitan kerajaan (GLC) di Malaysia. Konsep ini banyak membantu saya menyumbang idea bernas dalam pekerjaan sebagai pegawai audit dalaman,” katanya.

Pelbagai bentuk aktiviti dianjurkan dalam kampus mahupun luar kampus, meliputi segenap aspek kehidupan seperti kesukarelawan, khidmat masyarakat, kerohanian, akademik dan juga kebudayaan.

Pertubuhan ini juga bercita-cita melahirkan mahasiswa yang mempunyai ciri-ciri keperibadian unggul mengikut acuan Islam dan mempunyai nilai moral tinggi, agar dapat menyumbang kepada negara, agama dan bangsa.

Setiap program yang dirangcang, perbahasan terperinci dilakukan oleh aktivis Ikram Siswa (UPM) supaya program benar-benar bermakna seterusnya menyelesaikan masalah mahasiswa.

“Ia bukan sekadar program yang hanya memenuhi takwim kampus tanpa arah tujuan. Sepatutnya program yang ingin dilaksanakan perlu memberi makna kepada masyarakat kampus, bukan program semata-mata.

“Selama empat tahun di kampus, kebanyakan mahasiswa melaksanakan program sebagai tradisi di kampus juga menyambung tradisi tersebut tanpa memahami tujuan utama dilaksanakan,” katanya kesal.

Ikram Siswa (UPM) bergerak dalam rangka sebagai sekumpulan aktivis mahasiswa yang menjalankan aktiviti kebajikan, kemasyarakatan serta pembangunan rohani dalam dan sekitar UPM.

“Seiring dengan moto UPM, “Berilmu, Berbakti”, kami galakkan mahasiswa untuk berbakti dengan apa sahaja yang mereka ada,” katanya.

Kelab ini ditubuhkan pada Julai 2012 dengan ahli berdaftar, 57 orang. Kemudian bertambah dan kini mencecah 188 ahli terdiri dari pelbagai lapisan daripada pelajar asasi hingga ke peringkat ijazah kedoktoran (Phd). Penasihat kelab, Prof Madya Dr Norhasmah Sulaiman.

Sumber: Sinar Harian | 18 Mei 2016 | http://bit.ly/1R7Rdmt

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Pelihara perpaduan dan kesejahteraan negara

Syukur kepada Allah SWT kerana kita masih berkesempatan menyambut ulang tahun ke-62 Hari Kemerdekaan negara tercinta, Malaysia sejak 31 Ogos 1957.

Nikmat perpaduan yang dicapai sejak 62 tahun lalu bukanlah sesuatu yang boleh dicapai dengan mudah tanpa sikap hormat menghormati, toleransi, muafakat dan kerjasama rakyat Malaysia tanpa mengira kaum dan agama.

Mutakhir ini, telah dan sedang timbul bibit-bibit yang tidak enak yang boleh menggugat keharmonian antara kaum dan agama seperti berita-berita fitnah, provokasi, hasutan dan lain-lain. Semua pihak seharusnya bertenang dan bersikap rasional dalam menghadapi situasi seperti ini.

Pandangan yang cuba meletakkan nilai seseorang semata-mata hanya berdasarkan kepada tempoh nenek moyang mereka mula berada di negara ini pula adalah bertentangan dengan nilai-nilai Malaysia yang telah dibina selama ini. Diharap kita tidak melupakan firman Allah SWT dalam meraikan kepelbagaian:

“Wahai umat manusia! Sesungguhnya Kami telah menciptakan kamu daripada lelaki dan perempuan, dan Kami telah menjadikan kamu berbagai bangsa dan bersuku puak, supaya kamu berkenal-kenalan. Sesungguhnya semulia-mulia kamu di sisi Allah ialah orang yang lebih takwanya di antara kamu, (bukan yang lebih keturunan atau bangsanya). Sesungguhnya Allah Maha Mengetahui, lagi Maha Mendalam Pengetahuan-Nya (akan keadaan dan amalan kamu).” (al-Hujuraat: 13)

Oleh itu, jika orang awam, apatah lagi tokoh politik, masyarakat dan agama yang berpengaruh tidak mampu mengatakan sesuatu untuk mempromosikan persefahaman, kebersamaan dan perpaduan, sekurang-kurangnya elakkanlah daripada menyebarkan mesej berbaur kesangsian dan perselisihan yang boleh merebakkan lagi perpecahan.

Jika suasana tegang dalam masyarakat berbilang kaum akibat daripada isu-isu perkauman dan keagamaan terus disemarakkan, maka salah faham akan terus berlaku terhadap usaha dakwah bahkan akan mematikan usaha dakwah yang dilakukan oleh semua pihak dalam masyarakat.

Setiap umat Islam perlu dilatih bagi meningkatkan kemampuan untuk memberi penerangan tentang Islam dalam bentuknya yang benar, indah dan rahmah, sama ada dengan dakwah secara hikmah, nasihat yang baik dan perbahasan secara lebih baik agar imej Islam sebagai agama damai dan agama dialog dapat dikekalkan.

“Serulah ke jalan Tuhanmu (wahai Muhammad) dengan hikmah dan nasihat yang baik, dan berbahaslah dengan mereka (yang engkau serukan itu) dengan cara yang lebih baik…” (an-Nahl: 125)

Justeru itu, kita berdoa agar Malaysia akan diberkati dengan kembalinya keamanan dan kasih sayang sempena bulan-bulan kelahiran negara kita.

Marilah kita menjadi contoh yang terbaik kepada dunia bahawa kita mampu hidup bersama walaupun berbilang kaum dan agama dengan menghormati perlembagaan negara, kontrak sosial serta prinsip-prinsip Rukun Negara.

Dr Hj Mohd Parid Sheikh AhmadPresidenPertubuhan IKRAM Malaysia


Lebih 1,000 kes cerai selesai melalui sistem baharu

Ketua Wanita Pertubuhan Ikram Malaysia, Datin Paduka Che Asmah Ibrahim berkata, usaha dan pemerkasaan yang dilakukan dibuat bagi membantu pasangan suami isteri dan keluarga mencari penyelesaian dalam keluarga.

“Jumlah itu (lebih 1,000 kes perceraian) adalah kes-kes yang tertunggak sebelum institusi mahkamah syariah melakukan pembaharuan dalam pentadbiran mereka.

“Proses perceraian antara pasangan berkahwin hanya mengambil masa sehingga enam jam. Tempoh masa singkat itu hanya berjalan sekiranya kedua pihak bersetuju untuk meneruskan perceraian,” katanya ketika ditemui Sinar Online selepas sidang media Seminar Keluarga Dalam Pelaksanaan Syariah 2016: Ke Arah Mahkamah Syariah Yang Mesra Keluarga, di sini, hari ini.

Selain berjaya menyelesaikan kes-kes perceraian menurut Che Asmah, institusi itu juga turut memastikan pembelaan hak terhadap isteri dan anak-anak dilakukan dengan betul dan bertepatan dengan syarak.

“Di mahkamah syariah, mereka telah melakukan banyak perubahan dan kami Wanita Ikram merasakan mahkamah syariah di Selangor telah jauh membuat perubahan ke hadapan di mana pengurusan pelaksanaannya mengatasi mahkamah sivil.

“Sebagai contoh, mahkamah syariah telah mewujudkan Seksyen Badan Sokongan Keluarga yang mana ia membela ibu-ibu tunggal di negara ini.

“Fungsi badan ini adalah untuk mendahulukan nafkah buat ibu tunggal ketika mahkamah menjejak dan mengarahkan suami menjelaskan nafkah menerusi potongan gaji atau lain-lain cara,” jelasnya lagi.

Mengulas mengenai seminar yang berlangsung pada hari ini, Che Asmah berkata, program hari ini dianjurkan bagi memperkenalkan dan mempromosikan pembaharuan dan pemerkasaan yang dilakukan oleh institusi kehakiman itu.

Tambah Che Asmah lagi, ia merupakan seminar yang pertama kali dianjurkan dan akan berjalan secara berperingkat di setiap negeri pada masa akan datang.

“Untuk sekian lama, masyarakat sering menuding jari dan menyalahkan mahkamah syariah daripada segi pelaksanaan syariah. Segala kelemahan yang berlaku dalam institusi kehakiman itu dilihat sebagai satu kelemahan dalam agama Islam itu sendiri.

“Pemerkasaan mahkamah syariah secara langsung akan dapat memperlihatkan keindahan syiar Islam itu sendiri sebagai satu sistem kehidupan yang membawa penyelesaian terbaik kepada semua permasalahan kehidupan manusia,” katanya lagi.

Tarikh: 26 Mac 2016Sumber: Sinar Harian | http://bit.ly/1RJlK0M

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Pendidikan yang hilang di pandangan

Sepertinya pandemik ini tiada penghujungnya sehingga vaksin berjaya digunakan. Norma baharu yang diterapkan kini adalah norma biasa. Memakai pelitup muka, menjaga jarak sekurang-kurangnya 1 meter dan sentiasa mencuci tangan merupakan langkah-langkah pencegahan yang perlu sentiasa diamalkan oleh semua, kini sudah menjadi langkah normal yang perlu diikuti.

Baru-baru ini, Menteri Kanan Pertahanan mengumumkan pelaksanaan Perintah Kawalan Pergerakan (PKP) 2.0 di seluruh negeri kecuali Sarawak. Hal ini telah memberi kesan yang besar terhadap pelbagai sektor, terutamanya sektor pendidikan.

Pada awal Januari yang lalu, YAB Perdana Menteri mengumumkan bahawa sekolah akan beroperasi pada 20 Januari 2021 seperti yang tertera dalam takwim yang diumumkan oleh Kementerian Pendidikan Malaysia (KPM) pada 8 November 2020.

Namun begitu, perancangan ini berubah apabila pada 11 Januari 2021 yang lalu,, KPM melalui sebuah kenyataan media mengumumkan bahawa sekolah hanya dibuka buat pelajar-pelajar yang akan menghadapi peperiksaan besar, seperti pelajar tingkatan 5 (2020) yang akan menduduki peperiksaan Sijil Pelajaran Malaysia (SPM) pada tahun 2021.

Manakala, murid-murid yang tidak menduduki peperiksaan besar perlu mengikuti pembelajaran melalui kaedah Pengajaran dan Pembelajaran di Rumah (PdPR).

Keputusan yang berubah pada minit akhir telah menyukarkan ramai pihak terutama ibu bapa yang bekerja. Mereka perlu memastikan anak mereka mendapat akses pembelajaran dalam talian semasa waktu persekolahan berlangsung dan dalam masa yang sama mereka harus bekerja.

Ibu bapa juga perlu menguruskan penempatan anak-anak ketika bekerja kerana mereka tidak boleh sewenangnya membawa anak-anak ke tempat kerja, lebih-lebih lagi dengan undang-undang PKP yang hanya membenarkan dua orang dalam satu kereta.

Bagi mengekang wabak Covid-19 daripada terus merebak dan melanda, arahan yang diberikan tetap diterima dengan baik oleh ramai. Namun begitu, alangkah lebih baik lagi jika pihak KPM dapat menyediakan satu prosedur operasi standard (SOP) yang selaras dalam menjayakan PdPR.

Perkara sebegini akan memudahkan urusan warga pendidik dan tidak terkapai-kapai dalam menentukan tatacara PdPR buat pelajar, bukan sekadar membuat pemakluman PdPR perlu dilaksanakan tanpa sebarang penjelasan ibarat melepaskan batuk di tepi tangga.

Berapa lama lagi masa yang diperlukan pihak KPM untuk membentangkan tatacara PdPR yang sesuai dijalankan buat guru-guru dan murid-murid sekolah? Adakah cukup hanya dengan memperkenalkan TV Pendidikan?

Setahun sudah berlalu, alasan ‘masih dalam kajian’ dan ‘akan dipertimbangkan’ sudah lapuk dan tidak boleh diguna pakai. Seharusnya, pihak Kementerian bergerak lebih progresif dalam menangani masalah pendidikan yang dihadapi semasa musim pandemik ini.

Pihak Kementerian juga perlu berfikir jauh, dengan kes Covid-19 yang masih belum surut, kebarangkalian PdPR perlu berlangsung sehingga hujung 2021 juga tinggi.

Adakah pihak Kementerian akan terus menjalankan tanggungjawab hanya dengan memaklumkan dalam siaran langsung bahawa PdPR perlu diteruskan? Jika begitu, maka malanglah nasib anak-anak ini kerana hak mereka mendapat pendidikan yang efektif terbantut.

Bagaimana dengan nasib anak-anak yang mengalami masalah untuk akses kelas dalam talian? Anak-anak juga ada yang tidak mempunyai peranti yang cukup untuk menjalankan kelas dalam talian, yang tercicir daripada pendidikan kerana masalah ekonomi yang dihadapi oleh keluarga mereka serta yang kekurangan peralatan persekolahan seperti buku-buku dan alat tulis.

Bagaimanakah nasib anak-anak ini? Ini yang sepatutnya perlu diusahakan dan diambil perhatian oleh Kementerian bagi memastikan tiada anak-anak yang tercicir dalam pendidikan.

Percayalah bahawa satu detik nanti, anak-anak sekolah ini akan mentadbir negara. Namun, jika mereka gagal mendapat pendidikan yang selayaknya, pembangunan negara juga akan terbantut.

Semestinya perkara ini perlu dielakkan. Justeru itu, pihak Kementerian Pendidikan perlu mengambil tindakan segera bagi mengurangkan masalah anak-anak yang tercicir pendidikan.

Ajda Nuha binti Ahmad Daniel merupakan seorang pendidik yang gusar dengan nasib dan masa depan anak-anak. Beliau juga merupakan aktivis SHIELD suatu badan pemikir yang memfokuskan perbincangan mengenai dasar dan polisi.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


STPM: Lebih 70% lulus penuh

SERI KEMBANGAN – Sebanyak 72.97 peratus atau 31,366 calon Sijil Tinggi Pelajaran Malaysia (STPM) 2020 yang mendapat lulus penuh dalam lima dan empat mata pelajaran.

Jumlah ini melibatkan penurunan peratusan sebanyak 0.70 peratus (1,655 calon) berbanding STPM 2019 iaitu 73.67 peratus atau 33,021 calon.

Ahli Majlis Peperiksaan Malaysia (MPM), Profesor Datuk Dr Wahid Razzaly berkata, seramai 741 daripada 42,988 calon mendapat purata nilai gred kumulatif (PNGK) 4.00.

“Bilangan calon yang mendapat PNGK 4.00 ini berkurangan sebanyak 61 calon daripada 802 calon yang mendapat PNGK 4.00 pada 2019,” katanya pada sidang media pengumuman keputusan STPM 2020 yang berlangsung secara maya hari ini.

Beliau berkata, daripada jumlah itu, sebanyak 554 calon atau 74.76 peratus adalah golongan B40.

“Daripada 741 calon itu juga, seramai 23 calon mendapat 5A dalam kelima-lima mata pelajaran yang diambil dan 718 calon mendapat 4A.”

Sidang media itu turut dihadiri Ketua Eksekutif MPM, Mohd Fauzi Mohd Kassim.

“Dari segi pencapaian keseluruhan calon, PNGK nasional STPM 2020 meningkat dari 2.77 pada 2019 kepada 2.78 pada 2020,” kata Wahid yang juga Naib Canselor Universiti Tun Hussein Onn Malaysia (UTHM).

Menurutnya, pencapaian ini dianggap masih sama dengan pencapaian calon STPM 2019 kerana perbezaan peningkatan yang sangat kecil iaitu hanya 0.01 mata.

“Perbezaan peningkatan ini tidak menggambarkan signifikan yang besar kepada pencapaian calon STPM 2020 secara keseluruhan berbanding dengan calon STPM 2019.”

Dalam perkembangan berkaitan, Wahid menjelaskan, pencapaian PNGK calon secara keseluruhannya juga menunjukkan peratusan longgokan calon pada PNGK 3.09 ke atas meningkat daripada 33.45 peratus atau 14,994 calon pada 2019 kepada 33.69 peratus atau 14,482 calon pada 2020.

“Peratusan longgokan calon pada PNGK 3.00 hingga 2.00 pula menurun daripada 51.81 peratus (23,221 calon) kepada 50.97 peratus (21,910 calon) berbanding pada tahun lalu.

Walaupun terdapat kenaikan dan penurunan pada PNGK calon keseluruhannya, insya-Allah, beliau tetap yakin bahawa peluang lepasan STPM yang akan diterima masuk ke universiti awam masih besar seperti tahun-tahun sebelumnya.

“Perbezaan jurang pencapaian antara bandar dengan luar bandar itu sama seperti peperiksaan STPM 2019 iaitu sebanyak 0.02 mata.”

Dari segi perbandingan pencapaian PNGK calon bandar dengan calon luar bandar, Wahid memberitahu, PNGK calon bandar masih mengatasi calon luar bandar dengan PNGK masing-masing 2.80 dan 2.78.

“Satu mata pelajaran menunjukkan peningkatan dalam prestasi lulus penuh berbanding dengan prestasi pada tahun sebelumnya melebihi 3 peratus, iaitu mata pelajaran Literature in English.”

Manakala, satu lagi mata pelajaran iaitu Matematik Tambahan pula menunjukkan penurunan dalam prestasi lulus penuh berbanding dengan prestasi pada tahun sebelumnya melebihi 3 peratus.

“Sebanyak 21 mata pelajaran lain dianggap tidak berubah prestasinya kerana beza peratusan calon yang lulus penuh antara 2020 dengan 2019 adalah kurang daripada 3 peratus.”

Mengulas lanjut mengenai prestasi mengikut mata pelajaran, beliau berkata, kesemua 23 mata pelajaran yang ditawarkan mencatatkan peratusan lulus penuh melebihi 70 peratus iaitu gred C dan ke atas.

“Dalam STPM 2020 juga mata pelajaran Tahfiz Al-Quran telah ditawarkan buat pertama kali dan pencapaian calon amat membanggakan kerana daripada 69 calon yang menduduki kertas ini, 63 daripadanya telah berjaya menghafaz keseluruhan 30 juzuk al-Quran,” ujar Wahid.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…